recursal/SuperWikiNEXT-32B huggingface dataset:
**2018年台灣全聯中元節廣告風波**，係指2018年台灣全聯福利中心喺中元節前夕推出，由奧美廣告製作嘅廣告，其中一支廣告，因為主角外型、場景內容都被指影射嗰時已故臺灣民主運動支持者陳文成而引起社會上嘅爭議。

有爭議嘅廣告內容
--------

嗰段有爭議嘅廣告入面，著白襯衫嘅男主角，坐喺鏡面前，手上抱住一隻黑貓，但鏡面無反射出倒影，誠懇感謝中元普渡嘅人將佢哋當作真正嘅「好兄弟」，引起網上唔少討論。全聯喺自己嘅Facebook入面轉載呢段廣告嘅時候，甚至話佢哋今年中元7節請到「最難請」嘅代表。不過，有人發現，呢個男主角生前嘅背景同埋死亡時間都同多年前遇害嘅陳文成極為相似，Facebook同IG亦出現一個名叫Allen Chen嘅帳戶，頭像係廣告內面男主角，報稱係1950年1月出世，1968年至1972年就讀台灣大學，廣告入面嘅鏡亦寫上民國70年（1981年），正正就係陳文成遇害年份。

外間反應
----

有啲人覺得全聯咁做係消費已經死咗嘅陳文成，亦因為呢件事，多咗人關心228事件以外，白色恐怖之下無兇手嘅懸案。亦有網民估，另外兩段廣告嘅主角，係咪都係白色恐怖嘅受害者。

全聯嘅回應
-----

佢哋後來上載成個廣告系列三段影片，影片內容包括早期曾受日本教育，講日文既媽媽、操外省口音嘅眷村伯伯，同埋被認定有影射陳文成嘅「講台語知識青年」，表示佢哋嘅初衷係為咗傳達喺台灣呢塊土地生長唔同族群嘅互相包容，鼓勵大家維繫「中元普渡」傳統習俗，事件純屬巧合，但考慮到社會反應，決定緊急停播廣告。

參考
--

1. ↑  〈【更新】廣告疑影射「陳文成事件」 全聯澄清：純屬巧合〉. 《東森新聞》 (繁體中文). 喺2022-05-01搵到.
2. ↑  Chou, 作者 Yu-Cheng (2021-02-19). 〈公關危機！回顧３起經典全聯爭議事件〉. 《白日夢專科》 (臺灣中文). 喺2022-09-08搵到.
3. ↑  〈全聯中元節的陳文成廣告將引發寒蟬效應？ ｜ 蘋果新聞網 ｜ 蘋果日報〉. 《蘋果新聞網》 (臺灣中文). 2018-08-07. 原著喺2022-05-01歸檔. 喺2022-05-01搵到.
4. 1 2  Huang, Abby (2018-08-08). 〈不只「講台語的陳先生」：全聯重新上架完整影片，另外兩個角色身分也起熱議〉. 《The News Lens 關鍵評論網》 (中文). 喺2022-05-01搵到.
5. ↑  Storm.mg (2018-08-08). 〈中元節廣告牽扯陳文成惹議 全聯上傳完整版訴初衷：傳達台灣不同族群互相包容-風傳媒〉. *www.storm.mg* (臺灣中文). 喺2022-05-01搵到.
6. ↑  NOWnews今日新聞 (2018-08-08). 〈不只陳文成？全聯上傳完整廣告 另2位角色原型掀熱議 | 生活〉. 《NOWnews今日新聞》 (中文). 喺2022-05-01搵到.
7. ↑  〈【更新】廣告疑影射「陳文成事件」 全聯澄清：純屬巧合〉. 《東森新聞》 (繁體中文). 喺2022-05-01搵到.
‹‹ 2017年 | 2019年 >>
**2018湖南衛視節目巡禮**，即2018年湖南衛視招商會。係中國湖南廣播電視台（**HBS**）旗下電視頻道湖南衛視同廣告客戶推出嘅一系列冠名、廣告招商同埋公布2018年戲劇節目、綜藝節目等播出計劃。巡禮分三個部分舉行，以「帶貨2018」做主題，喺10月13號率先喺廣州舉行廣告資源分享會，隨後喺10月16號喺上海舉行廣告招商推廣會。2017年10月21號返到長沙做最後嘅發佈會。

得益喺第24屆中國國際廣告節喺長沙舉辦嘅主場優勢，呢屆招商會嘅舉辦時間係歷屆最早，同時都正式拉開咗2018年綜藝招商季嘅序幕。2018年嘅節目將喺湖南衛視同湖南衛視高清頻道一齊播出。而喺新媒體方面，芒果TV會繼續實行版權分銷制度。部分節目除會喺芒果TV上線播出外，亦會喺其他視頻網站上線播出。

劇集
--

睇埋：中國大陸電視劇一覽 (2018年)
2018年之前，湖南衛視喺晚間時段共有兩個劇場，分別係「金鷹獨播劇場」，喺星期一至星期四19:40－22:00兩集連播，星期五至星期六19:30－20:20單集播出；「青春進行時」，喺逢星期一至星期四22:00播出。

2018年，週播劇場「青春進行時」重新拆分為「鑽石獨播劇場」同埋「青春進行時」，以便更快消化熱門古裝IP劇。前者於每週日、週一22:00播出，後者喺逢星期二、星期三22:00播出。

2018年1月開始，湖南衛視「金鷹獨播劇場」調整為週日19:30－21:00、星期一至星期四20:10－22:00兩集連播，星期五至星期六19:30－20:20單集播出。

### 金鷹獨播劇場

| 劇名 | 上檔時間 | 劇集演員 | 備註 |
| --- | --- | --- | --- |
| 《封神》 |  | 羅晉、王麗坤、張博、鄧倫 |  |
| 《贏天下》 |  | 范冰冰、高雲翔、嚴屹寬 |  |
| 《談判官》 |  | 楊冪、黃子韜、郭品超 |  |
| 《涼生，我們可不可以不憂傷》 |  | 馬天宇、鍾漢良、孫怡 |  |
| 《如果可以這樣愛》 |  | 佟大為、劉詩詩、保劍鋒 |  |
| 《溫暖的弦》 |  | 張翰、張鈞𡩋、經超 |  |
| 《甜蜜暴擊》 |  | 鹿晗、關曉彤 |  |
| 《悲傷逆流成河》 |  | 馬天宇、鄭爽、柴碧雲 |  |
|

### 鑽石獨播劇場

| 劇名 | 上檔時間 | 劇集演員 | 備註 |
| --- | --- | --- | --- |
| 《獨孤皇后》 |  | 陳喬恩、陳曉 |  |
| 《鳳囚凰》 |  | 關曉彤、宋威龍 |  |
| 《武動乾坤》 |  | 楊洋、張天愛、吳尊 |  |
| 《火王》 |  | 陳柏霖、景甜 |  |
|

### 青春進行時

**註：**標「#」嘅劇喺新媒體平台由芒果TV全網獨播。

| 劇名 | 上檔時間 | 劇集演員 | 備註 |
| --- | --- | --- | --- |
| 《金牌投資人》 |  | 楊旭文、張儷 |  |
| **未開拍** |
| 《破冰行動》 |  | 吳剛、嚴屹寬 |  |
| 《天生購物狂》 |  |  |  |
| 《大宋少年天團》 |  |  |  |
|

綜藝、娛樂、真人騷節目
-----------

**註：**除非特別說明，下列節目喺新媒體平台將由芒果TV全網獨播。

### 常態節目

| 節目名 | 類型 | 播放檔期 | 主持 | 上檔時間 |
| --- | --- | --- | --- | --- |
| 《快樂大本營》 | 綜藝 | 常年播出 | 何炅、謝娜、李維嘉、杜海濤、吳昕 | 逢星期晚 20:20 |
| 《天天向上》 | 綜藝、脫口騷 | 常年播出 | 汪涵、錢楓、大張偉、王一博 | 逢星期日晚 21:00 |

節目時間軸
-----

| **2018年晚間節目一覽表** |
| --- |
| 時間 | 一季度 | 二季度 | 三季度 | 四季度 |
| **週六20:20** | 快樂大本營 |

註
-

1. ↑  原定首場招商會喺10月10號喺北京舉行，因北京係「十九大」安保期內而取消。

參考
--

1. ↑  〈湖南衛視廣告部2017年10月9日微博〉. 湖南衛視廣告部新浪微博. 2017-10-09.
2. ↑  〈省工商局召開第24屆中國國際廣告節籌備工作協調會議〉. 湖南省人民政府. 2017-08-13. 原著喺2017-10-11歸檔. 喺2017-10-10搵到.

出面網頁
----

* 湖南衛視廣告部嘅新浪微博（需要註冊）
**張大大**（粵拼：zoeng1 dai6 dai6；簡化字：**张大大**；英文：**Wayne Zhang**；1990年11月2號—），曾用名**張韡**，係中國大陸嘅男主持人，上海人。佢喺上海戲劇學院畢業。

演藝經歷
----

2010年開始擔任湖南衛視主持人，主持湖南娛樂頻道節目《單身廚房》，擔任2010年度星姐選舉主持人，4月，主持《舞動奇蹟》第三季發佈會。2011年開始主持節目《挑戰麥克風》第四季。2013年，為湖南衛視《我是歌手》第一季黃貫中嘅芒果經紀人。7月，主持節目《娛樂急先鋒》。2015年，為湖南衛視《我是歌手》第三季譚維維嘅芒果經紀人。2016年，為湖南衛視《我是歌手》第四季HAYA樂團嘅芒果經紀人，同年亦主持幾檔王牌節目，包括安徽衛視嘅《超級大首映》、騰訊視頻嘅《周一見》，樂視嘅《顏值大戰》、愛奇藝嘅《大學生來了》，同年7月，加盟湖南衛視大型女團綜藝節目《夏日甜心》擔任甜心兄長。2017年，為湖南衛視《歌手2017》譚晶嘅音樂合夥人。

參考
--

1. ↑  人小鬼大張大大 2010-03-30
2. ↑  舞動奇蹟啟動-楊樂樂、張大大 2011-04-22
3. ↑  《超級大首映》首播 張大大自爆被校花追求 2016-03-25
4. ↑  《周一見》第二季回歸 張大大再為粉絲謀福利 2016-06-05
5. ↑  《大學生來了》第一季收官 張大大淚灑現場 2016-07-22
6. ↑  《夏日甜心》強勢來襲 張大大化身甜心兄長 2016-07-29

連出去
---

* 張大大個人資料
**2018年歐洲歌唱大賽**（英文：**Eurovision Song Contest 2018**）係第63屆歐洲歌唱大賽，主辦地係上屆冠軍國葡萄牙嘅里斯本，最後由以色列攞冠軍。

特別事
---

### 湖南衛視嘅節目審查

中國喺2017年出咗一份叫《網絡視聽節目內容審核通則》嘅文件，講明同性戀、性變態、亂倫呢啲「唔正常性關係」嘅情節，唔可以出現喺電視度。2018年，中國又要電視台唔可以用有紋身藝人。

由於呢類新聞審查雷厲風行，歐洲歌唱大賽自然唔可以倖免。轉播嗰時，奧地利歌手同瑞士歌手喺表演時，出現咗代表LGBT權益嘅彩虹旗就畀人「打格仔」；周身都係紋身嘅阿爾巴尼亞歌手同埋表演入面講同性愛情嘅愛爾蘭歌手，佢哋嘅表演重成段畀人剪走。

歐洲廣播聯盟認為呢種審查「同聯盟崇尚嘅普世以及包容嘅世界觀，重有通過音樂嚟頌揚多元的驕傲傳統唔符合」，於是唔再畀湖南衛視轉播第二場半決賽同決賽。

參考
--

1. ↑  把彩虹旗打格　芒果TV被禁轉播歐洲歌唱大賽

| * 睇
* 傾
* 改
歐洲歌唱大賽 |
| --- |
| 
* 1956
* 1957
* 1958
* 1959
* 1960
* 1961
* 1962
* 1963
* 1964
* 1965
* 1966
* 1967
* 1968
* 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* ~~2020~~
* 2021
* 2022
* 2023

 |
**馬田莊斯通**（粵拼：maa5 tin4 zong1 si1 tung1）
（英文：**Marty Johnstone**；1951年—1979年10月），花名**亞洲先生**（aa3 zau1 sin1 saang1；**Mr. Asia**），係紐西蘭嘅藥駕司機，奧克蘭大區奧克蘭人。1978年8月時俾奧克蘭星報（英文：Auckland Star）登載咗好多篇關於佢嘅文章而出名。1979年10月喺英國蘇格蘭地區俾安迪瑪哈（Andy Maher）殺死同肢解。

被殺
--

1979年10月，莊斯通喺英國因為沉迷藥癮而去咗蘇格蘭，俾大頭泰倫斯莊克拉克（英文：Terrance John Clark）𠱁入僆，之後俾克拉克嘅手下——安迪瑪哈（Andy Maher）殺咗兼肢解，再喺蘭開夏郡艾利史東（英文：Eccleston, Lancashire）一帶掟鹹魚。瑪哈先後斬咗莊斯通嘅手同頭落嚟，加大差人破案難度，但都係被查出。

### 後續

由於單殺人案震驚全英國，克拉克連同4位作案人士都因為姦殺莊斯通，齊齊被判無期徒刑，1980年被秘密關押到蘭卡士打城堡（英文：Lancaster Castle）嘅監倉。克拉克喺1983年喺威特島嘅監倉入面因心臟病發死咗。

有關嘅書
----

* Hall, Richard (2004). *Greed: The Mr Asia Connection*. Rowville, Victoria: Five Mile Press. ISBN 1-74124-328-9

註
-

1. ↑  Booth, Pat (10 March 2009). "A vicious filthy thug without conscience". *Stuff*. 喺6 December 2009搵到.
2. 1 2  Hewitson, Michele (27 October 2004). "In crime, it pays not to talk". *The New Zealand Herald*. 喺20 October 2011搵到.
3. ↑  Lomas, David (23-29 October 2004). "The fall of Mr Asia 互聯網檔案館嘅歸檔，歸檔日期2009年6月3號，.". *New Zealand Listener*. **196** (3363)
4. ↑  "Handless corpse case uncovered". *BBC Lancashire*. British Broadcasting Corporation. 8 October 2009. 喺2009-10-16搵到.
5. ↑  Homan, Ray, "Peter Fulcher and the Mr Asia syndicate", *Police News 互聯網檔案館嘅歸檔，歸檔日期2009年4月8號，.* (New Zealand), Volume 39, Number 5, June 2006, page 135.
**起身啦，國人！聽尼日利亞叫**（英文：**Arise, O Compatriots**）係尼日利亞嘅國歌，響1978年採用。

歌詞
--

Arise, O compatriots,
Nigeria's call obey
To serve our Fatherland
With love and strength and faith.
The labour of our heroes past
Shall never be in vain,
To serve with heart and might
One nation bound in freedom, peace and unity.
O God of creation
Direct our noble cause
Guide our leaders right
Help our youth the truth to know
In love and honesty to grow
And living just and true
Great lofty height attain
To build a nation where peace
And justice reign.

譯做廣州話
-----

起身啦，國人，聽尼日利亞叫，
為我哋祖國效勞，熱情、力量同忠誠。
我哋英雄以前嘅辛勞，永遠唔會成為徒勞，
盡心盡力咁效勞，國家享自由和平團結。
上帝造萬物，引導我哋嘅偉業，
指示我哋嘅領導，帮我哋青年知道真理，
成長嘅熱情真誠可靠，生活嘅實在與正道，
達到崇高嘅目標，建設國家實現平安公道。

出面網頁
----

* Nigeria: *Arise, O Compatriots* - Audio of the national anthem of Nigeria, with information and lyrics
* The Consulate General of Nigeria, New York. USA
**東伏見宮**（日文：ひがしふしみのみや*Higashifushimi no miya*）係日本舊時一個宮家，由伏見宮邦家親王細仔依仁親王響1903年創立，不過呢個宮號曾經畀小松宮彰仁親王用過。1947年響駐日盟軍總司令指示下，東伏見宮最後一任成員周子皇籍脫離，降做平民。東伏見宮實際上響1922年已經絕家，後嚟畀東伏見伯爵家取代。

歷史
--

東伏見宮本身係彰仁親王起嘅宮家，但係響1881年天皇為咗紀念彰仁對明治維新嘅貢獻，於是改為另起宮家小松宮畀佢。而響1886年，彰仁親王養仔依仁親王親王宣下，正式繼承東伏見宮。

後嚟，皇室決定要撤消依仁親王嘅皇族身份，將佢降為華族，但係依仁親王響皇籍脫離前幾個月瓜咗，佢又冇仔女，所以皇室決定唔取消依仁親王個老婆周子嘅皇族身份，將東伏見宮當主一位取消，但就保留東伏見宮嘅皇族銜頭。依仁生前認咗久邇宮邦彥王細仔邦英王做契仔，後嚟由周子親手養大佢。

1931年，邦英王皇籍脫離做華族，改起東伏見伯爵家，正式取代東伏見宮。

1947年響駐日盟軍總司令指示下，東伏見宮最後一任成員周子皇籍脫離，降做平民。1955年，周子過身，東伏見宮正式絕家。

歷任當主
----

* 先祖：東伏見宮嘉彰親王（即小松宮彰仁親王）

* 第一代（同時係末代）：東伏見宮依仁親王

| * 睇
* 傾
* 改
 日本宮家  |
| --- |
| 鐮倉幕府時代 | 岩倉宮 - 四辻宮 - 早田宮 - 六條宮 |  |
| 室町幕府時代 | 常盤井宮 - 木寺宮 - 花町宮 - 土御門宮 - 五辻宮 - 小倉宮 - 玉川宮 - 護聖院宮 |
| 江戶幕府時代 | 聖護院宮 - 中川宮 |
| 1947年前 | 伏見宮 - 久邇宮 - 賀陽宮 - 山階宮 - 北白川宮 - 梨本宮 - 閑院宮 - 朝香宮 - 東伏見宮 - 東久邇宮 - 竹田宮 - （四世襲親王家：伏見宮 - 閑院宮 - 桂宮 - 有栖川宮 - 前身：常磐井宮 - 京極宮 - 八條宮） - （一早已經絕家：小松宮 - 華頂宮） |
| 1947年後 | 秩父宮 - 高松宮 - 桂宮 - 三笠宮（ - 寬仁親王家） - 常陸宮 - 秋篠宮 - 高圓宮 |
| 現存嘅四大宮家 | 秋篠宮 - 常陸宮 - 三笠宮 - 高圓宮 |
**十九路軍淞滬抗日陣亡將士陵園**（粵拼：sap6 gau2 lou6 gwan1 cung4 wu6 kong3 jat6 zan6 mong4 zoeng3 si6 ling4 jyun4）
，簡稱**十九路軍墳場**sap6 gau2 lou6 gwan1 fan4 coeng4或**十九路軍烈士陵園**、**十九路軍陵園**等，係中國廣東省廣州市嘅一間為咗紀念喺1932年1月28號嘅淞滬會戰犧牲嘅國民革命軍第19路軍將士而起嘅公園，喺天河區水蔭路113號。呢間公園係1933年由華僑負責出錢起。佢係廣州市其中一個愛國主義教育基地。

史
-

喺1932年1月28號嘅淞滬會戰，十九路軍嘅將士守住成個中國。之後一班華僑為咗記念喺淞滬會戰犧牲嘅將士，喺1933年整咗個墳場出嚟。墳場喺抗日戰爭嗰時俾日本人搞過。到咗1950年代，喺陵墓周邊種咗啲樹。文化大革命期間再被破壞。

1981年，由於成立咗十九路軍淞滬抗日陣亡將士陵園管理處先至搞咗間陵園出嚟，喺1983年被廣州市人民政府列為廣州市文物保護單位。唔單止噉，喺1989年8月31號俾國務院加咗佢入第二批全國重點烈士紀念建築物保護單位入面。1990年重話咗係全國近代優秀建築單位。喺1991年3月，廣州市人民政府決定重新裝修過個陵園，重起咗一大堆同佢有關嘅紀念建築同接待室、辦公室、茶室同俱樂部，同時重開埋水蔭路出嚟。而裝修工程直到1999年1月先至搞掂。而「愛國主義教育基地」嘅稱號係1994年開始先至有。喺2002年7月，陵園被列入廣東省文物保護單位，重入埋中華人民共和國嘅國家AAA級旅遊景區。

簡介
--

公園佔地62120㎡，入面有7道烈士紀念物，分別係凱旋門、先烈紀念碑、英名碑、抗日亭、將士墓、戰士墓同先烈紀念館。造型莊重典雅，主體建築都用花崗岩整，係一間有古羅馬建築風格嘅陵園。

景區
--

凱旋門英烈題名碑先烈紀念碑抗日亭將士墓戰士墓先烈紀念館
將軍墓展覽館政府維修誌紀念碑浮雕墻航空紀念碑噴水池東大門
### 先烈紀念碑

先烈紀念碑係喺陵園嘅中軸線北邊。後邊靠住白雲山，佢係呢間陵園嘅主體建築，喺1932年起好。佢嘅佔地面積有2298㎡、高19.2m，佢用咗花崗岩嚟整出嘅仿古羅馬建築風格嘅圓柱體紀念碑。

### 英烈題名碑

英烈題名碑喺陵園嘅中軸線最中間嗰度，佢係一嚿方柱形嘅花崗岩石碑，佔地面積91㎡、高7.7m，碑上面寫住嘅係共計1983位因淞滬抗日戰爭而死嘅十九路軍嗰啲人名，字體係篆體字。

### 將軍墓

內文：蔣光鼐同蔡廷鍇
將軍墓係十九路軍總指揮蔣光鼐，同佢嘅軍長蔡廷鍇，呢兩位將軍嘅墓。蔣光鼐同蔡廷鍇將軍嘅骨灰喺1997年嗰時，從北京嘅八寶山搬到嚟呢度葬，呢兩位將軍嘅墓都係用咗天然石嚟整嘅，話佢哋兩位嘅歷史功績都好巴閉吓，甚至話明十九路軍喺抗日戰爭期間，體驗出嘅中華民族嘅奮勇抗爭嘅精神景仰。

### 抗日亭

抗日亭喺陵園嘅中軸線最南邊。佢係一棟由花崗岩砌成嘅牌坊式建築，佔地面積120㎡。喺亭嘅南北門牌上面寫嘅「抗日亭」三個大字，係由「一•二八」淞滬會戰嗰時，做緊抗日將軍同淞滬警備司令嘅人——戴戟喺1932年寫嘅。

### 戰士墓

戰士墓喺陵園嘅西邊。墓區由主墓碑同墓組成，佔地面積1187㎡。主墓碑喺西邊，嗰度重有190嚿水泥棺按嗮順序嚟排嘅。碑上邊嘅「十九路軍淞滬抗日戰士墓」入面嘅題詞係由李濟深負責寫嘅。

### 將士墓

將士墓喺英明碑嘅東邊。佔地面積1875㎡，墓區嘅北邊係一嚿主墓碑，其它嗰202嚿墳都係整齊兼有序噉平放喺墓地度。

### 凱旋門

凱旋門喺公園北邊，先烈路同水蔭路交界。佢係仿羅馬風格嘅建築，門樓上面寫住「十九路軍淞滬抗日陣亡將士陵園」12個大字，而門樓後邊重寫住「碧血丹心」四個字。

### 先烈紀念館

抗日紀念館喺陵園嘅東南邊，東大門嘅南邊，佔地面積300㎡。入面搞出嘅展覽係關於十九路軍喺打蘿蔔頭嗰陣點贏嘅。

### 浮雕牆

浮雕牆喺陵園嘅西邊嘅戰士墓北邊，附近有嚿用花崗岩整嘅浮雕墻，長46m，高4.6m，佔地面積1250㎡。嗰嚿浮雕係用咗藝術語言嚟寫低咗喺淞滬會戰嗰時嘅戰鬥場面。

### 東大門

東大門喺陵園嘅東邊，呢個門口喺廣州解放之後，黨同人民政府都好關注點起陵園嘅。1991年，喺維修好成間公園嘅同時，重搞咗佢出嚟。而門口係用咗花崗岩嚟整嘅，闊高各18m嘅20條立柱嘅裝飾響度，個門口幾有歐陸式嘅風格。

### 噴水池

噴水池喺北門廣場嗰度，有羅馬式風格。話明係「革命先烈鐵血御悔嘅愛國主義精神情況下，永遠都有光芒」同「烈士嘅革命精神永垂不朽」噉解。

### 廣東航空紀念碑

廣東航空紀念碑喺陵園嘅西邊，戰士墓嘅南邊。佢係為咗記得中國航空事業人士同埋喺東征、北伐、抗日戰爭入面死咗嘅空軍將士先至搞出嚟嘅嘢。喺1987年，廣州市人民政府先至將呢嚿碑移咗入嚟呢間陵園入面，跟住喺1988年3月先至起好。碑石下邊有劃住孫中山寫嘅「航空救國」4個字，而碑誌上邊有寫住馮如等266位已經死咗嘅航空員啲人名響度。

### 政府維修誌紀念碑

政府維修誌紀念碑喺陵園嘅東南邊，東大門口西邊附近。呢嚿紀念碑係廣州市人民政府喺1999年1月嗰時，搞返好呢間陵園嘅裝修之後，喺1999年12月8號整返出嚟嘅一嚿紀念碑。

### 展覽館

展覽館喺陵園嘅東南邊，東大門嘅北邊。建築面積882㎡，入面專門搞同抗日有關嘅臨時展覽。

附近嘅交通
-----

電車：

* 沙河頂站

巴士：

* 沙河頂站、水蔭路站、十九路軍陵園站

地鐵：

* 6號綫：沙河頂站

註
-

|  |  |
| --- | --- |
|  | 維基同享有多媒體嘅嘢：**The Mausoleum for the War Dead of the 19th. Route Army** |

1. ↑  修复十九路军淞沪抗日阵亡将士陵园[*失咗效嘅鏈*]，广州年鉴
2. ↑  十九路军坟场的由来 互聯網檔案館嘅歸檔，歸檔日期2009年2月7號，.，21CN

出面網頁
----

* 十九路军淞沪抗日阵亡将士陵园官网

| * 睇
* 傾
* 改
廣州市內嘅廣東省文物保護單位 |
| --- |
| 越秀區 | 「三·二九」起義指揮部舊址 | 中國共產黨廣東區委員會舊址 | 廣州起義烈士陵園 | 省港罷工委員會舊址 | 明遠樓同埋中山大學天文台舊址 | 廣東省農民協會舊址 | 周恩來同志主持嘅中共兩廣區委軍委舊址 | 白雲樓魯迅故居 | 藥洲遺址 | 廣東財政㕔舊址 | 中央銀行舊址 | 大佛寺大殿 | 越南青年政治訓練班舊址、越南青年革命同志會舊址 | 萬木草堂 |
| 海珠區 | 仲愷農校舊址 | 琶洲塔 | 綸生白公祠 | 康樂園早期建築群 | 鄧氏宗祠 | 瀝滘衞氏大宗祠 |
| 荔灣區 | 廣雅書院舊址 | 廣東郵務管理局舊址 | 通福橋 | 錦綸會館 | 仁威廟 |
| 白雲區 | 昇平社學舊址 | 石井橋 | 盧廉若墓 |
| 黃埔區 | 外國人公墓 | 玉喦書院同蘿峰寺 |
| 天河區 | 十九路軍淞滬抗日陣亡將士墳園 | 雲從龍墓 | 劉氏家廟 | 新一軍印緬陣亡將士公墓 |
| 番禺區 | 蓮花塔 | 蓮花城 | 留耕堂 | 屈大均墓 |
| 南沙區 | 金鎖排燈塔 | 舢舨洲燈塔 |
| 花都區 | 馮雲山故居 | 資政大夫祠建築群 | 藏書院村譚氏宗祠 | 茶塘村古建築群 | 塱頭村古建築群 |
| 從化區 | 五嶽殿 |
| 增城區 | 萬壽寺 | 湛若水墓 |
| 升咗去全國重點文物保護單位嘅要睇廣東全國重點文物保護單位一覽 |
**十三經**係十三部先秦經典統稱，以儒家為中心。由漢《五經》開始，到南宋時集合叫《十三經》。《十三經》分別係《詩經》（《詩》）、《尚書》（《書》）、《周禮》、《儀禮》、《禮記》（呢三部歸《禮》）、《周易》（《易》）、《左傳》、《公羊傳》、《穀梁傳》（呢三部係歸《春秋》）、《論語》、《爾雅》、 《孝經》、《孟子》。研究十三經，就叫經學，經學又分做今文經學同古文經學兩派。

史
-

漢劉徹做皇帝時，罷黜百家，獨尊儒術。整理先秦儒家經典，以《詩》、《書》、《禮》、《易》、《春秋》為《五經》，立於學官。

唐時，《春秋》三傳升為經，即《左傳》、 《公羊傳》、《榖梁傳》；《禮經》分為《三禮》，即《周禮》、《儀禮》、《禮記》。呢六部書再加上《易》、《書》、《詩》，並稱為《九經》，亦立於學官，用於開科取士。晚唐，唐文宗開成年間，在國子學刻石，內容除咗《九經》之外，重加咗《論語》、《爾雅》 、《孝經》，是為《十二經》。

五代十國時後蜀國主孟昶刻《十一經》，收《孟子》，而踢走《孝經》同《爾雅》。

### 十三經

南宋時，《孟子》正式畀當時人視為經，同《論語》、《爾雅》、《孝經》一起，加上原本《九經》，集合為《十三經》。但要到明代李元陽刻十三經注疏，十三經個名先叫定落來。

大清乾隆時期，刻石《十三經》經文，1815年學者阮元刻《十三經注疏》，從此，《十三經》在儒學典籍中個地位，更加鞏固。《四庫全書總目》之中，有關著錄經部書籍，達一千七百餘部，約兩萬卷。

睇埋
--

* 阮元《皇清經解》
* 王先謙《皇清經解續編》
* 五經
* 六經
* 中國歷代書籍並稱

出面網頁
----

* 彭林，《十三經注疏》與中國古代學術研究


| * 睇
* 傾
* 改
十三經 |
| --- |
| 
* 詩經
* 尚書
* 周禮
* 儀禮
* 禮記
* 周易
* 左傳
* 公羊傳
* 穀梁傳
* 論語
* 爾雅
* 孝經
* 孟子

 |
**黃長發**（英文：François Wong Cheung Fat；法文：François Huynh；越南文：Huỳnh Trường Phát，1985年3月28號—），2006年香港先生冠軍，做過無綫電視藝人。佢係法籍華人，祖籍廣東潮州，喺法國出世，父母係越南華裔。

簡介
--

黃長發喺參選香港先生競選之前，佢喺法國就學。黃長發喺法國時曾經任職超市豬肉檔師傅。

喺2006年7月嘅香港先生選舉中嘅「瀟灑組」，黃長發成為瀟灑組冠軍，其後擊敗2005年香港先生，成為新嘅香港先生。成為香港先生之後，繼而簽約無綫電視成為旗下藝人。

黃長發嘅阿哥係黃祥興（Stephen Wong），黃祥興都曾經喺2005年香港先生選舉中參選，但未能勝出。

黄長發曾經傳出姊弟戀：2009年同鞋王三奶李姿霆（Karen）玩姊弟戀，當時得23歲嘅佢，因為教法文而搭上比自己大16年、有個5歲女嘅Karen，當其時，黃長發唔理屋企人反對，為對方退出幕前，Karen亦不惜放棄每月8萬蚊「包養費」，離開鞋王。 

喺2009年2月，黃長發宣告半退出娛樂圈。原因係佢嘅廣東話唔太靈光，應付唔到TVB嘅工作，但佢需要賺錢維持生活，所以轉行做會計師。

近年又轉行，喺模特兒公司做經理。佢向拍拖四年嘅捷克籍模特兒女友Zuzana求婚成功，並計劃2015年7月喺布拉格舉行婚禮。

演出作品
----

### 電視劇（無綫電視）

* 2007年：學警出更 飾 法國遊客（第一集）
* 2007年：同事三分親 飾 Paul
* 2008年：金石良緣 飾 Peter
* 2008年：甜言蜜語 飾 顧客
* 2008年：Click入黃金屋 飾 富家子邦少（客串第12集）
* 2009年：桌球天王 飾 Eric
* 2009年：美麗高解像 飾 新星電視台化妝員工
* 2009年：老友狗狗 飾 獸醫診所護士

參考
--

1. ↑  TVB節目特別版《亮相》提及。
2. ↑  〈黃長發轉行做會計師〉. 原著喺2009年2月12號歸檔. 喺2022年1月23號搵到.

出面網頁
----

* 黃長發喺香港先生競選嘅個人介紹網頁
* 黃長發 TVB Blog
搵緊香港無綫電視劇集嘅話，請睇〈**黃金萬両**〉。

| How to read a taxoboxHow to read a taxobox**黃金萬兩** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Angiosperms |
|
|
|
|
|
|
|
|
| 綱 | 雙子葉植物綱 Eudicots |
|
|
|
|
|
| 目 | 杜鵑花目 Ericales |
|
|
|
|
|
|
|
|
| 科 | 紫金牛科 Primulaceae |
|
|
|
|
|
| 屬 | 硃砂根屬 *Ardisia* |
|
|
|
|
|
|
|
| 種 | **黃金萬兩 *A. crenata*** |
|

 |
|
| 二元學名 |
| ***Ardisia crenata***Sims |
|
|
|
|
|
|
|
|
|
|
|
|
|
|
|

**黃金萬兩**（粵拼：wong4 gam1 maan6 loeng5；學名：*Ardisia crenata*），又嗌**硃砂根**（zyu1 saa1 gan1），係紫金牛科硃砂根屬嘅常綠灌木仔，喺西到緬甸嘅安達曼海邊；東到日本琉球群島；南到印尼；北到中國湖北嘅海拔90～2400m嘅密、疏林下邊暗而濕嘅灌木林先至搵到。

樣
-

植株高1～2m，好少出現3m高。梗粗大兼冇毛，分枝除側生特殊花枝外都冇。葉革質或硬紙質，橢圓到披針之間個樣；頂位急尖或漸尖，基部楔形，長7～15cm，闊2～4cm，邊緣有皺波浪齒。花屬聚傘或傘形花序，側生喺特殊花枝頂，花萼凈得同基部連埋一齊；萼片橢圓到蛋形，頂位似圓形，長15dmm或更短，好少有25dmm咁長，全緣兼兩邊冇毛；花瓣白，少有帶粉紅，開咗時卷埋；花公啲花芯短過花瓣，花藥似三角披針；花乸啲花芯長過花瓣，子房似波子噉；每年5～6月開花。果屬核果，似波子，直徑6～8mm，啱出無耐時淡綠，熟咗變鮮紅；每年10～12月或2～4月結果。

用途
--

植株好多時攞嚟做盆景植物同觀景植物，果可以畀雀仔食，根可以做傳統中草藥。

攷
-

1. ↑  "*Ardisia crenata* Sims". *Germplasm Resources Information Network*. United States Department of Agriculture. 2004-06-03. 原著喺2015-09-24歸檔. 喺2009-03-09搵到.

連出去
---

* 硃砂根 認識植物
* 硃砂根 太平洋家居
* 春節花卉栽培術：黃金萬兩－硃砂根 園藝部落格
* 朱砂根 香港濕地公園
**潘任惠珍**，BBS，MH（英文：**Winnie Poon**，1955年—），係香港觀塘區議會九龍灣選區議員，由1985年做到依家，1994年至1997年做該議會主席。

潘任惠珍早年曾經係觀塘民眾聯誼會成員，但喺1994年獲得泛民主派支持之下做咗觀塘區議會主席，曾經由建制派轉投泛民主派。

2015年第5屆香港區議會選舉，潘任惠珍再次因冇人競爭而自動當選，係該屆極少數自動當選嘅泛民主派議員之一（另一個係黃逸旭）。

2019年，潘任惠珍獲香港特區政府頒銅紫荊星章。同年嘅第6屆香港區議會選舉，潘太畀民主派賴俊文批評冇喺8月24號嘅燃點香港全民覺醒遊行現身，加上佢嘅處事風格、對警察執法嘅言論同處理警民衝突嘅手法都受泛民中人嫌棄，雖然潘太獲民主派區選聯盟推薦並以65%票數贏到議席，但民主派未有因為佢嘅資歷而支持佢做主席。2020年，泛民主派另行推舉另一獨立民主派議員蔡澤鴻做主席。經過香港民主派區議員辭職潮、2021年香港區議員宣誓之後，潘太由泛民主派重新投奔親中陣營。

攷
-

1. 1 2  〈二〇一九年授勳名單　附件：二〇一九年獲授勳銜及嘉獎人士的嘉許語〉 (PDF) (新聞稿) (繁體中文). 香港政府新聞公報. 2019年7月1號. p. 19.
2. ↑  〈一九九八年授勳名單〉 (新聞稿) (繁體中文). 香港政府新聞公報. 1998年7月1號.

出面網頁
----

* 

* 〈觀塘區議會 - 觀塘區議會議員資料〉 (繁體中文). 觀塘區議會.

|  |  |
| --- | --- |
|  | 呢篇同香港政治人相關係楔位文。歡迎幫維基百科擴寫佢。睇 • 論 • 改 • 歷 |
每年太平洋颱風季，都可以將所有熱帶氣旋合成一圖，以上例子係*2020年太平洋颱風季總結圖。*

|  |
| --- |
|  **太平洋颱風季**：主題頁 - 專題同編輯指南 |

**太平洋颱風季**（英文：Pacific Typhoon Season）係指一年內喺赤道以北同埋國際換日線以西嘅太平洋水域，包括南中國海，所產生嘅熱帶氣旋嘅一段時間，係風季嘅一種。雖然而家氣象台冇定下任何颱風季嘅指定期限，但係大部份喺西北太平洋嘅熱帶氣旋通常都會喺5月至12月期間形成。據香港城市大學嘅統計顯示，喺1950年至2000年期間，平均每年就大槪有31個熱帶氣旋產生，其中27個嘅風力達到熱帶風暴嘅程度，其中17個重達颱風嘅程度。

定義
--

1985年至2005年期間形成嘅所有熱帶氣旋路徑圖。而圖中嘅路線組合可大致分成7部分，其中包括太平洋颱風季：赤道以北同埋國際換日線以西嘅太平洋水域嘅熱帶氣旋。
唔係一年內所有熱帶氣旋都計算入太平洋颱風季，太平洋颱風季只計算一年內（由西曆1月1號至12月31號，UTC）喺赤道以北及國際換日線以西嘅太平洋水域所產生嘅熱帶氣旋，赤道以北同埋國際換日線以東嘅太平洋水域產生嘅風暴都會被稱為颶風。呢啲唔符合太平洋颱風季範圍嘅熱帶氣旋都可能會被列入：

* 大西洋颶風季
* 太平洋颶風季
* 北印度洋氣旋季
* 西南印度洋熱帶氣旋季（跨頭半年計，即係11月至翌年5月）
* 澳洲地區熱帶氣旋季（跨頭半年計，即係11月至翌年5月）
* 南太平洋熱帶氣旋季（跨頭半年計，即係11月至翌年5月）

喺西太平洋產生嘅熱帶風暴由日本氣象廳負責命名。另外，因為熱帶低氣壓嘅影響力不大，所以熱帶低氣壓都唔會被命名，但係反而以編號命名，並以**W**字母作為結尾，例如「熱帶低氣壓22W」。而凡進入或者喺菲律賓指定範圍內產生嘅熱帶氣旋（風力至少達熱帶低氣壓），菲律賓大氣地理天文部門（PAGASA）都會為佢哋訂立一套菲律賓名（2001年至2016年菲律賓颱風名稱列表），每四年再用過一次，時不時會為一啲名作出更改，為當地作警報用途，所以同一個風暴有時會出現兩個唔同嘅名，或者一個名會俾幾個風暴用。

太平洋颱風季嘅熱帶氣旋，尤其係喺西北太平洋，都會喺5月至12月期間形成，即係該區嘅夏天、秋天同埋冬天。

受災地區
----

通常，太平洋颱風季所產生嘅熱帶氣旋，喺西太平洋產生嘅熱帶氣旋，都可能會吹襲菲律賓或者台灣等，然後趨向中國東南沿岸，例如香港、澳門、廣東等，然後登陸中國大陸等內陸地區，類似例子有颱風鸚鵡。

喺西北太平洋產生嘅熱帶氣旋，都可能會吹襲台灣或日本等，然後趨向中國東面沿岸，例如福建、廈門等，然後登陸內陸地區，類似例子有颱風鳳凰。

喺南中國海產生嘅熱帶氣旋，都可能會吹襲中國東南沿岸、海南島或越南等地區，然後登陸中國大陸等內陸地區，類似例子有熱帶風暴桃芝 (2007年)。

統計
--

### 香港城市大學

2008年太平洋颱風季統計同埋預測（CityU）| 颱風季年份 | 熱帶氣旋 | 熱帶風暴 | 颱風 |
| --- | --- | --- | --- |
| 1950—2000平均 | **31** | **27** |  **17** |
| 2008預測 | **33** | **30** | **19** |
| 2008實際 | **31** | **22** | **11** |

香港城市大學大氣研究實驗室曾經運用1950年至2000年嘅熱帶氣旋數量嚟統計平均數目，並計算出1950年至2000年嘅平均熱帶氣旋數目係**31**個熱帶氣旋，其中平均**27**個達到熱帶風暴程度，同埋**17**個達颱風程度。

#### 2008年太平洋颱風季預測

香港城市大學亦曾經就此為2008年太平洋颱風季作出熱帶氣旋數目嘅預計，當時預期2008年太平洋颱風季將有**33**個熱帶氣旋，其中有**30**個達熱帶風暴程度，**19**個達颱風程度。。但實際上，2008年太平洋颱風季只有**31**個熱帶氣旋形成，**22**個達熱帶風暴程度，**11**個達颱風程度。

### 美國國家海洋和大氣管理局

1971年至2007年東太平洋熱帶氣旋累積風力紀錄統計圖。
美國國家海洋和大氣管理局喺2008年頭統計1971年至2007年太平洋颱風季所有熱帶氣旋嘅累積風力（Accumulated cyclone energy）。累積風力係指一年內所有颱風嘅中心風力嘅總數。統計後，該局得出結論：自1971年以嚟，1992年太平洋颱風季嘅累積風力最高，1977年太平洋颱風季則最低。

參考
--

1. 1 2   惡劣天氣信息中心，太平洋颱風季範圍
2. 1 2  Gary Padgett (2003-08-17). "GARY PADGETT'S MONTHLY GLOBAL TROPICAL CYCLONE SUMMARY (MAY, 2003)". 喺2008-06-28搵到.
3. ↑   互聯網檔案館嘅歸檔，歸檔日期2008年11月9號，. 颱風鸚鵡（0812）路徑圖
4. 1 2  "2008 Predictions of Seasonal Tropical Cyclone Activity over the Western North Pacific". City University of Hong Kong. 2008-04-18. 原著喺2008-05-01歸檔. 喺2008-06-28搵到.
5. ↑
6. ↑
**龍門冰室**（英文：**Lung Mun Cafe**），部份分店叫**瓏門冰室**，係香港一個執咗嘅食肆品牌。雖然個名叫「冰室」，但佢實質係港式茶餐廳。龍門冰室曾經有兩個分支：一個係創辦人張俊傑名下嘅，而家已經全線執笠（高峰期曾經有七間），曾經係黃色經濟圈嘅頭號黃店；另一個係屬富臨集團名下嘅，曾經有兩間分店，兩個分支嘅招牌、裝修格局同餐牌都大致一樣，不過後者隨住張俊傑同富臨關係決裂已經全線執笠。隨住龍門冰室醜聞不斷，繼而宣布退出黃色經濟圈。

史
-

### 早期張俊傑獨營

龍門冰室喺2012年11月7號創辦，創辦人係原本做精算師嘅張俊傑。冰室開喺新界屯門龍門居，所以就用咗「龍門」個名，之後陸續喺港九新界開分店，之後更開埋中央工場。

### 合作同分家時期

根據創辦人張俊傑嘅講法，2018年富臨集團想同佢合作，喺佢同意下同佢合組公司，喺屯門海麗花園開分店。張俊傑同富臨分別持有合營公司三成同七成股權。但之後富臨未經佢同意就喺香港仔開多間分店，又喺富臨集團嘅年報話「龍門冰室」係佢哋嘅品牌，令到張俊傑好唔滿意。對於呢啲指控，富臨集團一路都無回應過。

### 割席同示威情況

2019年，反修例運動爆發。8月11號港島東示威期間，有好多「福建幫」駐守喺富臨集團旗下一間酒樓入面，結果畀示威者指責富臨同「福建幫」有密切關係，呼籲杯葛富臨旗下所有食肆，龍門冰室亦受到牽連。呢個時候，龍門冰室創辦人張俊傑隨即公開割席，話富臨名下嘅2間分店係「假龍門」，同佢無任何關係。自此，張俊傑名下嘅龍門冰室開始高調撐示威者，譬如提供免費餐畀學生示威者，變成深受示威者歡迎嘅「黃店」，成日大排長龍。

雖然張俊傑8月喺網上公開割席，但係要到9月13號佢先至將合營公司三成股權轉贈畀人，11月4號提出辭任合營公司董事，正式斷絕關係。

兩邊陣營嘅龍門冰室都畀人破壞過。10月4號晚香港仔頭一次有勇武派搞「開花」，區內多間舖頭被破壞，富臨旗下嘅龍門冰室香港仔分店畀人打爆門口玻璃。10月24號清晨，張俊傑旗下嘅龍門冰室紅磡分店畀人幾個人揸住鐵錘打爛門口玻璃、收銀機同檯凳。10月28號晚屯門示威嗰陣，富臨旗下龍門冰室海麗花園分店被開展「黑裝修行動」，畀人掟汽油彈。11月9號清晨，再輪到張俊傑旗下嘅龍門冰室銅鑼灣分店被大肆破壞。

11月上旬，富臨旗下嘅兩間龍門冰室暫停運作，舖頭出面圍咗板，同埋遮住咗舖頭名。其中香港仔間舖喺2020年1月確定富臨已經棄咗租，改由「黃店」「一起果醬」承租，開設佢港島區頭一間分舖。

2020年6月30號，港版國安法通過嗰日，龍門冰室喺Facebook宣布正式退出黃色經濟圈。

### 業務收縮同全線執笠

龍門冰室全盛時期有七間分店，不過因為財政問題等因素，2020年下半年炮台山、紅磡同屯門分店先後結業，到2021年上半年銅鑼灣同荃灣分店亦先後結業，得返尖沙嘴同沙田分店仍然運作。2021年8月沙田分店結業，得返尖沙嘴唯一一間分店。2022年5月4號尖沙嘴分店都執埋，亦即係全線執笠。

參考
--

1. ↑  精算師棄300萬年薪 開冰室圓創業夢 香港經濟日報
2. ↑  〈【割席】龍門冰室老闆辭「富臨龍門」董事 雙方均稱對方拒聯絡 (11:02) - 20191112 - 即時財經新聞〉. 《明報財經網》 (zn-tw). 喺2021-01-03搵到.`{{cite web}}`: CS1 maint: unrecognized language (link)
3. ↑  〈【逆權小店】龍門冰室鬧雙胞 屯門真．龍門冰室推免費香港人加油餐 創辦人兼老闆：被過橋抽板〉. 《飲食男女》. 原著喺2020-08-11歸檔. 喺2021-01-03搵到.
4. ↑  市況差結業潮？茶餐廳東主：「生意好到廚師發脾氣！」 香港經濟日報
5. 1 2  龍門冰室老闆辭「富臨龍門」董事 雙方均稱對方拒聯絡 張俊傑：已售股權蝕60萬 明報
6. ↑  【龍門冰室】CCTV影像曝光　五蒙面漢持鐵錘　大肆破壞20秒 香港01
7. ↑  痴撚線 富臨集團開咗間「龍門冰室」 連登討論區
8. ↑  【屯門異味】示威者向富臨旗下龍門冰室掟汽油彈　中銀一地玻璃碎 香港01
9. ↑  【龍門冰室】遭刑毀復修未完　午飯時間現人龍　半百食客排隊支持 香港01
10. ↑  Lee, LorLor. 〈【香港仔美食】手工果醬Let's Jam Café開新分店 歎全日早餐/鬆餅/九宮格多士 | 港生活 - 尋找香港好去處〉. 《HK 港生活》 (香港中文). 喺2021-01-03搵到.
11. ↑  〈龍門冰室退出黃色經濟圈 老闆張俊傑：有一連串考慮 不單因國安法 | 立場報道 | 立場新聞〉. 《立場新聞 Stand News》. 原著喺2021-01-26歸檔. 喺2021-01-03搵到.
12. ↑  龍門冰室暫能保住尖沙咀與沙田店 指會記住味道好才可留住客人

出面網頁
----

* 龍門冰室嘅Facebook頁 改維基數據（創辦人張俊傑名下）
**龍雲**（1884年11月19號—1962年6月27號）原名**登雲**，字**誌舟**，彜族人，彜族名納吉鳥梯。喺雲南昭通出世。係中華民國嘅政治同軍事人物，雲南地方軍閥嘅舊首領，做過中華民國雲南省政府主席，主政雲南17年，被稱為「雲南王」。

保護西南聯大
------

龍雲主政雲南17年期間，畀咗雲南境內知識份子批評中央嘅言論自由，亦保護西南聯大嘅學術自由，《炎黃春秋》雜誌寫道：

>  西南聯大所以被稱為民主堡壘，其原因是多方面的……但還有一個必不可少的客觀有利條件，這就是聯大地處雲南昆明，而當時雲南省主席龍雲對愛國民主運動持比較開明的態度，他自己也於1944年秘密加入民主同盟。有人說：如果西南聯大在四川或其它蔣介石可以直接控制的地方，西南聯大就不可能保持學術自由、兼容並包的原則，也不可能成為民主堡壘。這句話是符合實際的。 
> 
>

打成右派
----

喺1957年嘅反右運動中，龍雲因為批判時事，對中共嘅老大哥蘇聯嘅專制嚴厲批評，被劃為右派份子，亦被列為中國少數民族出名嘅六大右派分子（龍雲〈彜族〉、黃現璠〈壯族〉、歐百川〈苗族〉、馬松亭〈回族〉、向達〈土家族〉、王毅齋〈回族〉）之首，1962年6月27號喺北京市病逝，死嗰時78歲。

註
-

1. ↑  〈黎勤、李淩：《龍雲與民主堡壘西南聯大》，載《炎黃春秋》—2005年第4期。〉. 原著喺2016年3月6號歸檔. 喺2013年8月3號搵到.
2. ↑  〈龍雲/2011-12-30 - 雲南省人民政府門戶網站/www.yn.gov.cn〉. 原著喺2013-09-13歸檔. 喺2013-08-03搵到.

出面網頁
----

* 雲南王龍雲的被困同出逃 / 貴州都市報數字報-2011年10月17日
| How to read a taxoboxHow to read a taxobox**紅花楹** |
| --- |
| 紅花楹嘅花紅花楹嘅花 |
| 瀕危指標 |
| 易危 (VU) |
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 豆目 Fabales |
|
|
|
|
|
|
|
|
| 科 | 豆科 Fabaceae |
| 亞科 | 蘇木科 Cæsalpinioideae |
|
| 族 (*tribus*): | 雲實族 Cæsalpinieae |
|
|
| 屬 | 鳳凰木屬 *Delonix* |
|
|
|
|
|
|
|
| 種 | **紅花楹 *D. regia*** |
|

 |
|
| 二元學名 |
| ***Delonix regia***(Boj. ex Hook.) Raf. |
|
|
|
|
|
|
|
|
|
|
|
|
|
|
|

**紅花楹**（粵拼：hung4 faa1 jing4；學名：*Delonix regia*）；第個名係**火鳳凰**（fo2 fung6 wong4）或**鳳凰樹**（fung6 wong4 syu6）或**鳳凰花**（fung6 wong4 faa1）或**鳳凰木**（fung6 wong4 muk6）或**金鳳花**（gam1 fung6\*2 faa1）；佢係蘇木科鳳凰木屬嘅一隻落葉喬木，原產地喺非洲嘅馬達加斯加。呢樖嘢大多數都喺非洲嘅馬達加斯加同熱帶嘅非洲地區入面先至成日見到佢。呢啲樹喺野外嚟講，已經係一個瀕危品種。

特性
--

呢樖嘢一般喺每年嘅5——7月開花，8——11月先至結果。樹形大到好似把遮噉，重有好多分支響度。

生長環境
----

佢鍾意生喺有陽光同埋高溫、濕度大嘅氣候環境入面生㗎。雖然話佢適應到一日12——24個鐘頭嘅太陽光，但係一定要好肥沃嘅泥地或包括咗有機物質嘅沙泥地、而且呢兩種地都要排水比較好係先至得。呢啲樹好䔷旱兼抵抗大氣污染（例如PM2.5、PM10嗰啲）同埋大風。而樹葉方面，佢係兩次羽狀複葉嘅圓形品種。

註
-

1. ↑  昆明植物研究所. 〈凤皇木〉. 《《中国高等植物数据库全库》》. 中国科学院微生物研究所. 原著喺2016-03-05歸檔. 喺2009-02-23搵到.
2. ↑  IUCN：Delonix regia
3. ↑  佢嘅結果月份有得拗，因为有啲科學書籍話係8——10月，有啲科學書籍話係11月嘅。

出面網頁
----

|  |  |
| --- | --- |
|  | 維基同享有多媒體嘅嘢： **Delonix regia** |

|  |  |
| --- | --- |
|  | 維基物種有資料講：***Delonix regia*** |

* ARKive：鳳凰木（英文）
* 香港植物及植被
* 香港植物照片廊
* 鳳凰木 澳門生物資料庫
* 凤凰木 中国农业网
* 鳳凰木
* 樹木谷
* 賞樹日記：鳳凰木
* 鳳凰木 標本 數位典藏聯合目錄
唔好同**環王子 (蒙蒂松伯爵)**搞亂。
呢個人物係用緊西班牙人名：首姓或者父姓（即老豆個姓）係「波旁」，次姓或者母姓（即阿媽個父姓）係「巴騰堡」。

**環王子**（西班牙文：**Infante Juan**，1913年6月20號—1993年4月1號），全名**環·卡洛斯·德蘭沙·斯維里奧·阿方素·德波旁ー巴騰堡**（西班牙文：**Juan Carlos Teresa Silverio Alfonso de Borbón y Battenberg**），係巴塞隆拿伯爵，西班牙國王亞利方疎十三世第三個仔、環卡洛斯一世個老豆。

生平
--

細個嘅環王子（畫像）
1913年，環王子響聖伊德方素宮出世，係西班牙國王阿方索十三世同王后維多利亞·尤金妮亞嘅第六個細路，第三個仔。佢響一間位於加的士省聖費迪南鎮嘅海軍學校讀書。

1931年，西班牙爆發革命，之後成立咗西班牙第二共和國，佢同老豆阿方索十三世流亡外國。之後佢到英國海軍當兵。佢響1935年通過導航同射擊嘅考試，如果佢放棄西班牙王子呢個銜頭就有機會做英國海軍中尉，但環王子唔願意。

1941年，亞利方疎十三世決定封佢為巴塞隆拿伯爵（但由於阿方索已經唔係國王，所以呢個銜頭冇效）。到1947年，佛朗哥宣佈恢復西班牙王室，咁佢先有得返去西班牙。

因為兩個大佬，阿斯圖里亞斯親王阿方索同凱瑂王子，分別因為揀咗同平民結婚同埋耳聾，而放棄王室成員身份，同埋放棄自己兼後人嘅王位繼承權；而另一個大佬費蘭度王子就死產。所以環王子恃住自己有同王位相關嘅銜頭「巴塞隆拿伯爵」、「阿斯圖里亞斯親王」，響流亡期間一直宣稱自己有王位繼承權，仲更加畀人民視為係下任西班牙國王。

但係因為環王子係個自由主義者，佛朗哥驚佢作反、推翻自己，所以就以攝政王嘅身份繼續統治，遲遲唔肯將王位傳畀佢，環王子一直都淨係西班牙王室首領。直到1969年，佛朗哥改為指定環王子個大仔環卡洛斯係王位繼承人。佛朗哥覺得環卡洛斯響佢死後好有可能會繼承佢嘅獨裁作風。

1975年，佛朗哥走咗，環卡洛斯登基做國王。環王子兩年後放棄王位繼承權同親王銜頭，同時環卡洛斯一世正式封佢為巴塞隆拿伯爵。而親王銜頭就由環卡洛斯一世畀咗佢個仔菲臘六世。

1993年，環王子響旁普隆納一間醫院走咗，終年79歲。之後阿仔環卡洛斯一世追封佢為「**環三世**」（即追封佢做西班牙國王，西班牙文：Juan III）。

屋企
--

佢老婆係兩西西里公主瑪麗亞·德·拉斯·瑪科迪絲·德波旁ー兩西西里，兩個人響意大利國王維托里奧·艾曼奴爾三世嘅婚禮上面識嘅。1935年結婚，有兩個仔兩個女：

* 大女：巴達何斯女公爵皮拉王女（1936ー2020）
* 大仔：環卡洛斯一世（1938ー）
* 二女：蘇里亞女公爵瑪嘉塔（1939ー）
* 細仔：阿方素王子（1941ー1956）

| * 睇
* 傾
* 改
西班牙君主 |
| --- |
| 西班牙君主一覽 | 王位繼承順序 | 西班牙國王系圖 |
| Bandera del Rey de España | 聯婚君主 | 
* 伊莎貝拉一世 m. 費迪南五世
* 環娜一世 m. 菲臘一世

 | Escudo de armas del monarca de España |
| 正式君主 | 
* 卡洛斯一世
* 菲臘二世
* 菲臘三世
* 菲臘四世
* 卡洛斯二世
* 菲臘五世
* 路易一世
* 費迪南六世
* 卡洛斯三世
* 卡洛斯四世
* 約瑟夫一世
* 費迪南七世
* 伊莎貝拉二世
* 阿馬迪奧一世
* 阿方索十二世
* 阿方索十三世
* 環卡洛斯一世
* 菲臘六世

 |
| 追贈君主 | 
* 環三世

 |


|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
**可交換質數**（**permutable prime**）係指一個質數，喺特定進制下嘅各位數字可以任意交換位置，個結果依然係質數。數學家Hans-Egon Richert最早研究呢類嘅質數，命名為可交換質數，不過呢類質數亦被稱為**絕對質數**（**absolute primes**）。

以下係十進制下所有已知嘅，少於49081位嘅可交換質數（OEIS數列A003459）：

2, 3, 5, 7, 11, 13, 17, 31, 37, 71, 73, 79, 97, 113, 131, 199, 311, 337, 373, 733, 919, 991, R19 (1111111111111111111), R23, R317, R1031。
下兩個可交換質數（可能偽質數）係R49081同埋R86453。

以上有啲質數嘅數字相同，只係位置唔同，例如13同埋31，若果呢類由同一質數交換位置所得嘅質數只用一個作為代表，咁只有16組可交換質數（OEIS數列A258706）：

2, 3, 5, 7, R2, 13, 17, 37, 79, 113, 199, 337, R19, R23, R317, R1031.
其中R*n* = {\displaystyle {\tfrac {10^{n}-1}{9}}}係循環單位，係由*n*個1組成嘅（十進位）數字。循環單位嘅質數係可交換質數，不過亦都有人定義可交換質數入面必須包括至少兩個唔同嘅數字，呢個定義下循環單位嘅質數就唔係可交換質數，呢個定義下可交換質數，喺十進制入面最大係991。

所有超過1位數嘅可交換質數都係由1、3、7、9數字組成，唔包括所有偶數及5，因為若果出現呢啲數字，呢啲數字喺交換位置後可能會喺個位數，而超過1位數嘅數字，若個位數係偶數或者5，一定唔係質數。已有數字家證明冇任一個可交換質數中有1、3、7、9中嘅三個數字，亦冇任一個可交換質數其中有1、3、7、9中嘅二個數字，而且每個數字出現唔止一次。

對於3 < *n* < 6·10175嘅正整數*n*，唔存在*n*位數且唔係循環單位嘅可交換質數。目前猜想除咗上述數字外，唔存在其他嘅可交換質數。喺二進制入面，只有循環單位先有可能係可交換質數，因爲若果任何一位數係0，呢個0交換位置到最末位嘅時候，數字係合成數，唔係質數。因此二進制嘅可交換質數即為梅森素數。呢個概念可以延伸到其他進位制中，一位數嘅質數必定係可交換質數，而超過一位數可交換質數嘅各位數字一定係由同進位制基數互質嘅數組成。

參考
--

1. 1 2  H. E. Richert, "On permutable primtall," *Norsk Matematiske Tiddskrift* **33** (1951), 50–54.
2. ↑  T. Bhargava & P. Doyle, "On the existence of absolute primes," *Math. Mag.* **47** (1974), 233.
3. ↑  Chris Caldwell, The Prime Glossary: permutable prime at The Prime Pages.

睇埋
--

* 原始數
* 可截短質數
唔好同**基斯杜化李**搞亂。
基斯杜化里夫（1985年）
**基斯杜化里夫**（**Christopher D'Olier Reeve**，1952年9月25號—2004年10月10號）係美國電影演員、電影導演、作家，喺電影《超人》扮超人而出名。

生平
--

基斯杜化里夫喺紐約州紐約市出世，1974年喺康乃爾大學畢業，擁有藝術學士學位，之後入咗紐約朱利亞德學院，同另一位男演員羅賓·威廉斯係同學兼好友。

1978年首次主演科幻影片《超人》嘅男主角「超人」，並一炮而紅。1995年佢喺參加一次馬術比賽時發生意外，脊椎嚴重受傷，全身癱瘓。之後，佢投身於社會公益事業，致力於推動幹細胞研究事務，並經常舉辦巡迴演講。

2004年10月9號，因為心肌梗塞陷入昏迷，第二日逝世，終年52歲。

演出作品
----

* 《超人》（*Superman*，1978年）
* 《超人II》（*Superman II*，1980年）
* 《時光倒流七十年》（*Somewhere In Time*，1980年）
* 《死亡計中計》（*Deathtrap*，1982年）
* 《超人III》（*Superman III*，1983年）
* 《超人第四集 - 決戰核能人》（*Superman IV: The Quest for Peace*，1987年）
* 《告別有情天》（*The Remains of the Day*，1993年）
* 《準午前十時》（*Village of the Damned*，1995年）
* 《絕對嫌疑》（*Above Suspicion*，1995年）
* 《超人前傳 (第二季)》第17集（*Smallville*，2003年）

著作
--

* 《依然是我》（*Still Me*）

出面網頁
----

* 基斯杜化里夫喺互聯網電影資料庫嘅資料（英文）
**保羅馬甸尼**（**Paolo Maldini**，1968年6月26號—）係前意大利足球員，專打左後衛。

馬甸尼阿爸施薩馬甸尼曾經係AC米蘭球員，所以馬甸尼亦都係喺AC米蘭受訓。1985年佢第一次跟隨AC米蘭打意甲；1988年贏咗職業生涯第一個意大利甲組足球聯賽（意甲）冠軍；又係1988年，佢第一次踢意大利足球代表隊。

馬甸尼成個球員生涯都係打AC米蘭，喺1990年代佢相當威水。嗰陣時佢唔但只成日贏意甲，重贏咗幾個歐洲聯賽冠軍盃冠軍。因為佢打後衛，每季入球都好少，大概兩、三球咁上下。多數評論都集中佢嘅防守功夫，話佢嘅防守以至佢嘅組織能力，喺意甲數一數二。1995年佢角逐咗世界足球先生，攞咗第二名，而嗰陣得主係非洲人韋亞（George Weah）。

喺國家隊佢贏過1994年FIFA世界盃亞軍。不過打咗國家隊咁多年，始終攞唔到冠軍，連歐洲國家盃都係。2000年喺荷蘭舉行嘅嗰屆佢搏盡老命打入咗決賽，但最後輸咗畀法國。喺2002年FIFA世界盃之後佢退出國家隊，但係成日都有人叫佢復出國際賽。

臨退休嗰幾年馬甸尼雖然冇以前咁好力，但仍然有獎攞。2007年佢贏咗歐聯冠軍。佢本來話打算喺呢一年退休，但應AC米蘭要求再打多兩年。到2009年佢終於宣告退役。

獎
-

* 意甲聯賽：1988年、1991年、1993年、1994年、1996年、1999年、2004年
* 歐洲聯賽冠軍盃：1989年、1990年、1994年、2003年、2007年
| How to read a taxoboxHow to read a taxobox**紅花酢漿草** |
| --- |
| 喺香港薄扶林郊野公園入面種嘅紅花酢漿草喺香港薄扶林郊野公園入面種嘅紅花酢漿草 |
|
| **物種分類** |
| 

|
|  |
| 域(Domain): | 真核域 Eukaryota |
|
| 界 | 植物界 Plantae |
|
|
|
|
|
| 門 | 被子植物門 Angiosperms |
|
|
|
|
|
|
|
| 綱 | 雙子葉植物綱 Eudicots |
|
|
|
|
|
| 目 | 酢漿草目 Oxalidales |
|
|
|
|
|
|
|
|
| 科 | 酢漿草科 Oxalidaceae |
|
|
|
|
|
| 屬 | 酢漿草屬 *Oxalis* |
|
|
|
|
|
|
|
| 種 | **紅花酢漿草 *O. debilis*** |
|

 |
|
| 二元學名 |
| ***Oxalis corymbosa***DC. |
|
|
|
|
|
|
|
|
|
|
|
|
|
|
|

 **紅花酢漿草**（粵拼：hung4 faa1 cou3 zoeng1 cou2）
（注意酢字讀「醋」；學名：*Oxalis corymbosa*），又嗌**大酸味草**（daai6 syun1 mei6 cou2），係酢漿草科酢漿草屬嘅長年生直立草本植物，原產南美熱帶地區，而家喺中國華南、長江中下游、華北平原、四川盆地、中原、福建、陝西近黃土高原嗰邊、日本嘅低海拔山地、路邊、荒地或水田入面都搵到。

樣
-

梗雖冇地上版，但有地下版，樣近似球體，出面有啡鱗片，膜質。葉基生，葉柄多數長5～30cm，有被毛，樣似心形，正面綠反面淺綠。花屬二歧聚傘花序，唔理係梗、苞片定萼片都係有被毛；總梗長1～4dm，支梗長5～25mm；花瓣5嚿，淡紫到紫紅，基部色比較深，長15～20mm；花柱同子房夾埋總共有10條。每年3～12月開花同結果。

用途
--

植株可以做藥，有清熱解毒同散瘀消腫嘅功效。亦可以攞嚟做庭院植物同綠籬植物用途。

連出去
---

* 紫花酢漿草 認識植物
* 紅花酢漿草 澳門生物資料庫
* 嬌小艷麗的紅花酢漿草 中國科学院
* 紅花酢漿草 香港野花網
* 紅花酢醬草 樹谷園區Tree Valley Park
* 紅花酢漿草 Honghuacujiangcao 藥用植物圖像資料庫 (香港浸會大學中醫藥學院) （繁體中文）（英文）
召喚夜響曲4 LOGO
**召喚夜響曲4**（日語：サモンナイト4）係由Banpresto將於2006年11月30日發售嘅PlayStation 2策略模擬角色扮演遊戲。闊別3年嘅召喚夜響曲系列正傳第4作。而家預約將附送資料設定集「SN4 Official Visual Book」。

系統
--

戰鬥系統同前作相同，而本作中戰鬥嘅細微部分亦加入語音。  

同時，亦都強化遊戲內嘅Mini Games，令遊戲更加充實。

登場人物
----

### 主角

* **萊伊**（ライ）

遊戲本篇嘅男性主角，帝國北部嘅驛站城鎮特雷優經營旅館兼餐廳。或者係因為長久以嚟一直獨自生活嘅緣故。佢雖然顯得好成熟，但亦對於冇辨法無條件依照世間常理做事嘅自己感到不安同困惑。個性是非份明。有時會因為咁而顯得感情用事。但亦有勇於承認自己過錯嘅坦率嘅一面。擅長照顧人。非常受歡迎。
* **菲兒**（フェア）

遊戲本篇嘅女性主角。居住喺帝國，喺位於帝國領土北部嘅驛站城鎮特雷優經營著旅館兼餐廳，努力咁度過每一日。個性直嚟直往，而且好鍾意照顧別人，能幹嘅佢因為咁成為了四周嘅人爭相請求協助嘅對象。亦你非常受歡迎。雖然哩點好令佢高興，但亦因為咁令到其他人好少將佢當成普通嘅女仔咁看待，哩樣令佢私底下有啲不滿。
### 龍之子

某一日，七彩嘅蛋好似流星咁喺天上面跌落嚟，並且喺蛋入面生出一隻龍之子。龍之子將啱啱好在場嘅主角當成父母而且一直跟喺主角身邊。好奇心旺盛嘅龍之子對任何事物都充滿了興趣，亦因為咁令主角惹上好多麻煩。
* **流姆**（リューム）（配音員：田村由香里）

調皮嘅男仔。
用詞粗魯，成日同主角持撐到行。不過，直率嘅性格係佢嘅優點。
* **米兒莉芙**（ミルリーフ）（配音員：野川さくら）

鍾意喊同鍾意詐嬌嘅女仔。
成日叫主角做「爸爸」「媽媽」，天真爛漫。
* **柯拉爾**（コーラル）（配音員：岩男潤子）

沉默寡言但非常老實嘅細路。
總係覺得唔敢靠近別人。
### 童年玩伴

* **莉雪兒**（リシェル）（配音員：松岡由貴）

主角嘅童年玩伴。同時亦係路西安嘅姐姐。只要一遇到覺得有趣嘅事就會馬上埋首其中，無論點都可以玩得好高興。父親泰勒。布薩克斯係召喚師組織黃金派閥嘅召喚師。亦係鎮上嘅有力人士。莉雪兒雖然亦係個能夠召喚嚟自機界羅雷拉爾召喚獸嘅召喚師，但重未加入派閥。
* **路西安**（ルシアン）（配音員：小林沙苗）

主角嘅童年玩伴。從細個開始，佢同主角同埋姐姐莉雪兒總係3個人一齊行動。有過度操心事情嘅傾向，但非常能幹，總係輔助嗰2個人。雖然佢係黃金派閥召喚師嘅仔，但因為佢並沒有遺傳到召喚師嘅才能，因為選擇咗學習劍術。
### 特雷優嘅居民

* **葛拉德**（グラッド）（配音員：高橋廣樹）

屬於帝國軍陸戰隊嘅軍人，係駐守喺主角居住嘅驛站城鎮特雷優。
佢嘅任務係要維護城市嘅治安。佢不會拒絕別人嘅請求，而且每天都要解決城鎮內嘅紛爭，所以深受城鎮居民愛戴。對主角嚟講佢係個值得依靠嘅大哥哥。
* **敏特**（ミント）（配音員：高野直子）

獨自住喺城郊嘅靚女姐姐
屬於「蒼之派閥」嘅召喚師，擅長召喚「幻獸界 梅特爾巴」嘅召喚獸。專門研究嚟自異世界嘅植物，而主角餐廳使用嘅食物都係由佢提供。佢對召喚獸嘅生態亦都非常熟識，有時候亦會治療受咗傷嘅召喚獸。
* **老大**（オヤカタ）

由敏特召喚，同佢一起生活嘅守護獸。負責看守敏特嘅菜園，係個值得信賴嘅人物，同主角非常熟識。
* **波姆妮特**（ポムニット）（配音員：後藤邑子）

莉雪兒與路西安家嘅女僕，負責照顧兩人。總係擔心佢們係咪係做咗啲咩危險嘅嘢。

主題曲
---

* 「NEVERLAND」　主唱：松澤由美

參考
--

* *香港 Famitsu PS2 Vol.71(26-7-06) & Vol.73(23-8-06)*

外部連結
----

* 召喚夜響曲４ 官方網站]

|  |
| --- |
| **召喚夜響曲系列** |
| **【正編作品】** | 召喚夜響曲 - 召喚夜響曲2 - 召喚夜響曲3 - 召喚夜響曲4 |
| **【外傳作品】** | 鑄劍物語 - 鑄劍物語2 - 肇始之石 - 破曉之翼 |
一杯紅茶
**紅茶**係一種全發酵嘅茶，係茶文化中嘅主要茶品。紅茶嘅產地主要有中國、斯里蘭卡、印度、肯雅等地。

紅茶是經過採摘、萎凋、揉撚、發酵、乾燥等步驟生產出來嘅；比綠茶多咗一個發酵嘅過程。發酵係指茶葉喺空氣中氧化，發酵作用令到茶葉中嘅茶多酚同單甯酸減少，產生咗茶黃素、茶紅素等新嘅成分同醇類、醛類、酮類、酯類等芳香物質。因此，紅茶嘅茶葉呈黑色，或黑色中參雜住嫩芽嘅橙黃色；茶湯嘅呈深紅色；香氣撲鼻；由於少咗苦澀味，因而味道更香甜、醇厚。

紅茶同綠茶唔同，綠茶隨住時間會失去味道，而紅茶能夠保存相當長嘅時間而唔會質變，咁樣就能夠適應長途運輸。呢個可能係紅茶傳到西方嘅原因之一。

栽培同加工
-----

### 栽培

適合茶樹栽培嘅地域需要滿足以下條件：

* 熱帶或亞熱帶。
* 氣溫高嘅季節有足夠嘅雨水。
* 弱酸性土壤。
* 土壤嘅排水性良好。

喺收獲季節，喺乾燥嘅日子一日內溫差較大能夠夠厚或具有芳香嘅優質茶葉。

此外，需要廉價、高質量嘅勞動力亦係好重要嘅，咁樣，喺茶樹嘅栽培到茶葉嘅採摘都有足夠嘅人手照料。

### 加工

茶包
1. 採摘後，新鮮嘅葉片首先要放喺空氣中萎凋。
2. 紅茶將被按照兩種方法之一進行加工：CTC方法（碾碎（Crush）、撕裂（Tear）、卷起（Curl））或者傳統方法。CTC方法一般用於生產袋茶嘅低質茶葉並且用機器加工。喺使用中低質茶葉生產更好一些嘅成品方面，呢種方法非常有效。傳統方法係通過機器或手工完成嘅。手工處理用喺高質量嘅茶葉。傳統方法會根據不同嘅茶葉採用不同嘅手法，呢種加工嘅方式最終產生好多鑒賞家所追求嘅高質量散茶。
3. 葉片喺控制嘅溫度同濕度下進行氧化。呢一過程亦叫做發酵，雖然係無出現發酵。氧化嘅程度決定住茶嘅質量。由於氧化喺揉撚階段就開始咗，因此兩個階段之間嘅時間長短對於茶葉嘅質量來講亦係至關緊要嘅因素。
4. 葉片將被乾燥，以阻止氧化過程。
5. 葉片將按照大細（整葉，碎葉，茶末，茶粉）分成唔同嘅「等級」，呢種分類通常係用篩進行嘅。茶葉將進一步根據標準進行子等級分類。之後就可以進行包裝。

紅茶嘅品種
-----

喺中國，紅茶分為小種紅茶，工夫紅茶同紅碎茶三種。小種紅茶中最出名嘅係正山小種（亦叫做拉普山小種）。工夫紅茶係喺小種紅茶演變而成嘅，工夫紅茶有滇紅工夫、祁門工夫紅茶、白琳工夫紅茶。

世界上有好多出名嘅紅茶，單一嘅紅茶係以茶嘅產地命名嘅，好似阿薩姆紅茶產於印度阿薩姆邦。世界上嘅名茶主要包括：

* 祁門紅茶（中國）
* 山心紅茶 (產於廣西玉林市興業縣山心鎮)

* 阿薩姆紅茶（印度：阿薩姆邦）
* 大吉嶺紅茶（印度：西孟加拉邦嘅大吉嶺）
* 錫蘭高地紅茶（斯里蘭卡）
* 尼爾吉利紅茶（印度：尼爾吉利邦同泰米爾納德邦）
* 台茶8號、台茶18號、台茶21號紅茶（台灣南投縣魚池鄉）

南亞紅茶中，以印度西孟加拉嘅大吉嶺紅茶最上等。此外，斯里蘭卡嘅錫蘭紅茶嘅品質亦好優秀。最好嘅錫蘭紅茶，沖泡出來嘅茶色係深紅色嘅。喺西方茶文化度，通常喺紅茶度加入砂糖或奶一齊飲，但中國人飲紅茶就因傳統習慣影響，而認為飲茶唔應該加糖。

中國係紅茶嘅原產地，中國出名名茶有：

* 福建嘅正山小種
* 福建嘅閩紅
* 安徽嘅祁紅
* 雲南嘅滇紅
* 廣東嘅英德紅茶
* 廣西山心紅茶

台灣出名紅茶有：

* 台灣嘅蜜香紅茶

除咗單一品種嘅**紅茶**之外，重有混合茶（blended tea）同調味茶（flavoured tea）。混合茶係將唔同品種紅茶嘅搭配起來製成嘅。

調味茶係喺紅茶中度入生果、花、香草嘅香味製成嘅，好加入咗佛手柑香味嘅英國嘅伯爵茶，加入咗荔枝香味嘅中國嶺南嘅荔枝紅茶等等。

飲用方法
----

### 清飲法

* 熱紅茶
* 冰鎮紅茶
* 冰滴紅茶

### 混飲法

沖泡後可以根據個人喜好，加牛奶同砂糖飲。重可以加入，乳酪、肉桂等調味品。

### 紅茶飲品

檸檬紅茶
紅茶重變出咗其他嘅引用方法同飲品。

* 泡沫紅茶：紅茶加上果糖糖漿後放喺調酒器度同冰塊一齊搖勻，喺搖嘅過程中會產生細緻嘅泡沫，所以叫做泡沫紅茶。
* 檸檬茶：紅茶加上檸檬汁。
* 古早味紅茶：台灣早期常見，喺紅茶加入焙炒過嘅決明子調味而成。因為焙炒過嘅決明子味道同咖啡有啲似，所以亦俗稱咖啡紅茶。
* 麥香紅茶：紅茶加入麥茶同糖。
* 奶茶：為紅茶加上牛奶（或奶精、奶粉），簡稱**奶紅**。有別於用綠茶做基礎嘅**奶綠**。
* 珍珠奶茶：奶茶加上木薯粉圓
* 絲襪奶茶：錫蘭紅茶透過英國傳入香港後，發展成具香港地道特色嘅嘢飲：絲襪奶茶同鴛鴦。
座標: 10°00′N 79°45′E﻿ / ﻿10.000°N 79.750°E﻿ / 10.000; 79.750

保克海峽
**保克海峽**（粵拼：bou2 hak1 hoi2 hap6；淡米爾文：**பாக் சலசந்தி**）係印度洋嘅海峽，喺印度淡米爾納德邦同斯里蘭卡之間，連接印度洋同孟加拉灣。

名
-

個海峽附近有呢條斷斷續續嘅島仔形成座噉嘅「橋」，喺印度同斯里蘭卡學界係非常出名。
呢個海峽個名源自英國東印度公司嘅監督員——羅拔·保克（英文：Sir Robert Palk, 1st Baronet）。

概況
--

喺印斯交界，有現代化道路同鐵路將兩者連埋一齊。
保克海峽係印度同斯里蘭卡嘅交界，亦係印度半島同斯里蘭卡島嘅交界。海峽北邊係孟加拉灣，南邊係波濤洶湧嘅印度洋。海峽雖然長 137km，但闊度最闊有 137km，最窄得 64km。佢嘅平均深度得二到三米，最深位有九米，最淺得一米幾。喺海峽南邊，有好多斷斷續續嘅島仔形成座橋，所以凈畀細隻嘅船仔通過，而食水比較深嘅大船同郵輪要兜過斯里蘭卡外圍先至可以去到印度東邊嘅孟加拉灣附近地區或印度西邊嘅阿拉伯海附近地區。雖然印度方有政府話要整條運河畀大型船隻通過，但後嚟俾印度同斯里蘭卡當地嘅居民同保護組織人士強烈反對而冇起到。

註
-

1. ↑  Swimming Across The Palk Strait 互聯網檔案館嘅歸檔，歸檔日期2016年8月20號，. The Daily News of Open Water Swimming (2012-11-29)
2. ↑  【驚人的古代高科技】太驚人！百萬年前的跨海大橋！令NASA都吃驚，謎樣的「古印度羅摩橋」 互聯網檔案館嘅歸檔，歸檔日期2015年7月28號，. 跟著幸福一起玩
3. ↑  印度抛出的"印度洋战略"将如何影响中国 航运界 （2016-03-06）

連出去
---

* 保克海峡 免费小说阅读网
* 19 Recent Changes in the Coral Reef Ecosystem of Palk Bay: A Comparative Status of Previous Reports and Researches by Asir Ramesh and T. Kannupandi Food and Agriculture Organization of the United Nations
福岡市博物館
**福岡**fuk1 gong1**市博物館**（日文：福岡市博物館ふくおかしはくぶつかん(Fukuoka shi hakubutsukan)）係一間喺日本福岡嘅市立博物館。佢喺1990年開張，取替咗福岡市立歷史資料館，展出福岡嗰頭嘅歷史、民俗同考古發現。博物館嘅鎮館之寶係日本國寶漢委奴國王印，其他出名嘅藏品仲包括「日本號」長槍，同埋「箭號」日本國產車。福岡市博物館係福岡市一帶嘅主要旅游景點之一。

歷史
--

福岡市博物館前身係福岡市立歷史資料館，喺1989年福岡市搞亞洲太平洋博覽會嗰陣攞過佢嚟做主題展廳。但係因為地方太細嘅關係，喺亞太博覽會完咗之後冇耐佢就開始閂門裝修，直到1990年10月福岡市博物館先至正式開館。館藏入面有一批叫做「黑田資料」嘅文物同文獻就係喺開館嗰陣由福岡市美術館移交過嚟嘅，連作為鎮館之寶嘅漢委奴國王印都喺呢批文物入面。另外，博物館嘅常設展覽喺2013年更新過。

建築設計
----

博物館大堂
福岡市博物館嘅所有設施加埋佔地差唔多5萬平方米，其中博物館主樓係一棟正正方方嘅建築物，每邊邊長大約100米。一行到入去就會見到好闊落嘅大堂，屋頂用咗拱形嘅玻璃設計。同其他博物館嘅陰暗形象唔同，福岡市博物館個大堂用咗好多玻璃去大量採光，營造光猛、友善、平靜嘅氛圍。除咗白色嘅天井側面有「博多織」傳統圖案嘅浮雕之外，大堂仲會按時按節擺啲公仔出嚟裝飾。呢啲公仔係西頭哲三郎整嘅，喺1989年亞太博覽會嘅「福岡鴻臚館」展館入面都有展出過。

博物館分咗兩層，展廳喺嗮二樓，除此之外二樓仲有「博多傳統工藝館」，同研習室、講堂之類設施。至於一樓就主要係檔案室同擺文物嘅倉庫，仲有一間學習體驗室、同埋紀念品舖頭等等。

博物館東面有停車場，南面對出就有一個2000平方米大嘅水池。博物館南邊正門出面仲有四座青銅雕像，係法國雕塑大師布爾代勒（法文：Antoine Bourdelle）嘅作品。呢四座3.75米高、1噸重嘅雕像開初係鑄出嚟用喺布爾代勒嘅代表作「阿維爾將軍紀念碑」（法文：Monument au général Alvear）嗰度嘅。後來，為咗慶祝福岡市成立100周年，就喺巴黎布爾代勒美術館嗰度買咗呢四座銅像擺喺度。

展覽同藏品
-----

### 常設展覽

日本國寶漢委奴國王印
常設展覽展示咗福岡嘅歷史同當地人嘅生活。展覽總共分做十一個區，其中第一區專講鎮館之寶漢委奴國王印，而最尾嘅第十一區就係講「博多祇園山笠」嘅節日習俗嘅。至於剩返嗰九區就按住時間順序，由冰河時期開始、經過鴻臚館同福岡藩等嘅事跡、一路講到現代，詳細介紹福岡呢一帶嘅歷史。

常設展覽入面最出名嘅藏品就係漢委奴國王印。佢係喺倭奴國國王派使者來朝之後，後漢光武帝送畀佢嘅一隻金印信物，後來俾人埋咗喺福岡嘅志賀島，再喺1784年俾人發現返。呢粒金印作為證明日本歷史由來嘅文物，喺1931年已經被指定咗做日本國寶。除咗金印之外，福岡市博物館嘅出名藏品仲有號稱天下三名槍之一嘅「日本號」長槍，同埋作為機械遺產保存住嘅日本現存最舊國產車「箭號」（日文：アロー号）。

### 企劃展覽

企劃展覽主要係圍繞住唔同地方嘅歷史文化做嘅專題展，呢度啲展品每兩個月就會換一次。呢個展廳分咗做四間房，其中一間專門展出黑田家收藏嘅文獻同文物，包括每年1月同2月都會展出嘅日本國寶「圧切長谷部」刀、同「日光一文字」太刀。

以前喺企劃展廳搞過嘅展覽仲包括四君子植物畫展、日本南北朝時期動亂嘅專題展、福岡青銅器展、江戶時代盔甲展等等。

### 特別展覽

福岡市博物館每年會搞五、六場特別展覽，主題好廣，涉及到日本乃至世界各地嘅歷史民俗，有時仲會用流行文化做主題。同另外兩個展區唔同嘅係，參觀特別展覽需要另外買飛。

以前喺特別展廳搞過嘅展覽包括浮世繪三大巨匠作品展、龐貝壁畫展、鬼滅之刃原稿展、名偵探柯南科學主題展等等。

參考
--

1. ↑   Hao (2023-06-28). 〈福岡景點推薦｜福岡自由行 20大必玩景點 & 福岡景點地圖！〉. *Just a Traveller*.
2. ↑   〈【日本】30+必去福岡景點2023｜ 由福岡玩到博多、太宰府、能古島（福岡塔、海之中道、天滿宮）〉. *kkday*. 喺2023-07-12搵到.
3. 1 2 3 4   〈博物館案内〉. 《福岡市博物館》 (日文). 喺2023-07-12搵到.
4. ↑   福岡市經濟農林水産局博覧會推進對策室, 編 (1990年). 《福岡市活動記録：アジア太平洋博覧会-福岡'89》 (日文). 福岡市經濟農林水産局博覧會推進對策室.
5. ↑  
〈館内マップ〉. 《福岡市博物館》 (日文). 喺2023-07-12搵到.
6. ↑   〈福岡市博物館 參觀說明〉. 《福岡市博物館》. 喺2023-07-12搵到.
7. ↑   〈館内マップ〉. 《福岡市博物館》 (日文). 原著喺2017-11-17歸檔.
8. 1 2   〈常設展覽簡介〉. 《福岡市博物館》. 喺2023-07-12搵到.
9. 1 2  
〈展示・体験学習室〉. 《福岡市博物館》 (日文). 喺2023-07-12搵到.
10. ↑   〈企画展示〉. 《アーカイブズ》 (日文). 福岡市博物館. 喺2023-07-12搵到.
11. ↑   〈特別展示〉. 《アーカイブズ》 (日文). 福岡市博物館. 喺2023-07-12搵到.

出面網頁
----

* 福岡市博物館首頁
**基斯杜化·拜登**（Christopher Biden，約1789年—1858年2月25號），係英屬東印度公司嘅一位官員。

生平
--

響聖佐治主教座堂一塊紀念佢嘅石牌
拜登約莫響1789年響亨廷頓郡霍頓出世，佢老豆約翰長期租「後塘水車」呢個地方。佢同細佬威廉自細就成日出海。

響1807年至1818年期間，佢成為東印度商船「皇家佐治號」嘅大副，先後七次前往印度。1821年，佢成為東印度商船「皇家威爾士夏洛特號」船長。響1821年至1830年期間，佢以「皇家威爾士夏洛特號」船長四次前往印度，亦有一次以「皇家佐治號」船長嘅身份去中國。之後佢有兩年時間響布勒希斯渡過，期間寫咗一本關於海軍紀律嘅書。佢分別響1832年同1834年揸自己嘅船去印度。1839年，拜登搬到印度清奈生活，後嚟成為當地有名嘅慈善家。1858年2月25號，佢響清奈病死，終年68歲。響聖佐治主教座堂有一塊紀念佢嘅石牌。

後人
--

1818年，拜登響打比郡同Harriott Freeth結婚，有兩個仔兩個女，其中一個女響1839年搬去印度嘅路上病死。而佢其中一個仔霍雷肖加入駐馬德拉斯英軍，而且佢嘅後人一直響印度生活。

響2020年，隨住同姓嘅祖‧拜登宣佈參選美國總統，有人開始懷疑基斯杜化·拜登可能同祖‧拜登有血緣關係。根據《印度時報》報導，基斯杜化·拜登係祖‧拜登6或者7代嘅祖先；但實際上祖‧拜登嘅祖先係愛爾蘭人。亦有人認為，拜登嘅祖先應該係基斯杜化嘅細佬、1849年響巴爾的摩過身嘅威廉，但經查證呢個威廉唔係基斯杜化嘅細佬，而係另有其人。

攷
-

1. ↑  Smolenyak, Megan (2021-04-24). "Biden's Biden Roots: Westbourne or Huntingdon, England or Maybe Nagpur, India?". *Medium* (英文). 喺2022-05-20搵到.
2. ↑  Makey, Julian (2020-11-09). "Warm welcome for Joe Biden in English village with claims to ancestry". *Hunts Post* (英文). 喺2022-05-20搵到.
3. 1 2 3 4 5 6  gateway (2020-08-31). "Biden's ancestral Chennai connect". *Gateway House* (英文). 喺2022-05-20搵到.
4. 1 2 3  TTV (2021-01-27). 〈拜登祖先有印度血統 團隊20位印度裔任要職〉. 《台視新聞網》 (繁體中文). 喺2022-05-20搵到.
5. ↑  〈拜登祖先來自愛爾蘭 家鄉遠親與有榮焉〉. 《東森新聞》 (繁體中文). 喺2022-05-20搵到.
| How to read a taxoboxHow to read a taxobox**菊芋** |
| --- |
|  |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 菊目 Asterales |
|
|
|
|
|
|
|
|
| 科 | 菊科 Asteraceae |
|
|
|
|
|
| 屬 | 向日葵屬 *Helianthus* |
|
|
|
|
|
|
|
| 種 | **菊芋 *H. tuberosus*** |
|

 |
|
| 二元學名 |
| ***Helianthus tuberosus***L. |
|
|
|
|
|
|
|
|
|
|
|
|
|
|
|

**菊芋**（粵拼：guk1 wu6；學名：*Helianthus tuberosus*）係菊科向日葵屬嘅長年生宿根草本植物，原產北美洲東海岸地區，而家喺加拿大同美國東海岸地區，歐洲同中國海邊地區可以搵到。

樣
-

植株大概1～3m高。有塊狀地下莖。梗比較直，但上邊啲樹枝有短糙毛或剛毛。葉嘅樣都唔一樣，上邊係互生，基部係對生品種，有葉柄，上邊有好窄對翼響度；個樣好似個蛋或橢圓噉，長10～15cm，闊3～9cm，但先端比較尖，葉邊有鋸齒。花屬頭狀花序，直徑5～9cm，雌雄同株，一般生喺枝頂；其中花公係中性，一般係淡黃色，但唔結果；管狀花係兩性，可以結果，一般係黃或啡或紫色。每年8～10月開花。果係扁嘅楔形品種，冠毛上邊大多數係有2～4個毛扁芒。

用途
--

佢嘅塊莖有豐富澱粉同菊糖，可以當菜食同整粥、腌鹹菜都得；可以整成淀粉同酒精、茶都得。佢嘅植株可以用嚟做庭院植物都得。

### 藥用

菊芋可以做藥，有清熱凉血同消腫嘅功效。

相
-

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |
| --- |
| 細樖仔嗰時 |
| 細樖仔嗰時  |

|  |
| --- |
| 大樖嗰時 |
| 大樖嗰時  |

|  |
| --- |
| 葉 |
| 葉  |

|  |
| --- |
| 花 |
| 花  |

|  |
| --- |
| 花同葉 |
| 花同葉  |

 |

註
-

1. ↑  Purdue University Center for New Crops & Plants Products: *Helianthus tuberosus*
2. ↑  睇，有日本商家試過將佢嘅植株整成茶嚟賣都有。

連出去
---

|  |  |
| --- | --- |
|  | 維基物種有資料講：***菊芋*** |

|  |  |
| --- | --- |
|  | 維基同享有多媒體嘅嘢： **菊芋** |

* キクイモ,きくいも,菊芋,Helianthus tuberosus,キク科ヒマワリ属,苗 e-yakusou.com
* 菊芋 女人花美容
* 菊芋 护花网
* 菊芋 大树林
* 菊芋 蔬菜园
東伏見宮依仁親王
**東伏見宮依仁親王**（日文：ひがしふしみのみや よりひとしんのう，1867年10月16號—1922年6月27號），係東伏見宮第一代當主，邦家親王細仔，同時係海軍軍人，最高官位係海軍元帥大將大勳位功三級。佢結過兩次婚，前任係土佐藩藩主山內豐信三女八重子，繼任係前宮內大臣岩倉具定大女周子。

經歷
--

1867年，依仁親王響京都府出世，老豆係邦家親王，阿媽係女房伊丹吉子，嗰時佢叫**定麿王**。本身佢係要去圓滿院出家，但係響1868年爆發明治維新，所以佢冇出到家。同年，佢做咗大佬晃親王嘅契仔。1877年，佢就讀海軍兵學校預科，但響1884年退學，改為去英國留學。第二年12月，佢改認彰仁親王做契爺，1886年親王宣下，做咗明治天皇嘅猶子，改名叫**依仁親王**。

1887年，依仁改去法國留學，入讀布雷斯特海軍學校。佢響1890年畢業之後升為海軍少尉，兩年後返嚟日本，正式開始參軍，同年同八重子結婚，更成為貴族院議員（不過得個名）。四年之後同八重子離婚，響1898年同周子結婚。

1903年，根據契爺彰仁親王嘅遺囑，依仁親王另開東伏見宮（話就係開，實際上係繼承。彰仁咁做嘅原因係因為佢鍾意輝久王多過依仁，所以就將用過嘅宮號畀依仁）。之後曾參加日俄戰爭。1910年佢同東鄉平八郎、乃木希典，代表日本去英國出席佐治五世嘅就任儀式。

1918年，依仁出訪英國，中間嗰個人就係佢
跟住佢先後做過横須賀鎮守府司令長官同埋第二艦隊司令長官，1918年升為海軍大將，同年畀人派去到英國訪問。1919年，佢認咗邦彥王細仔邦英王做契仔。

1922年，依仁親王死咗，終年五十四歲，死後追封為海軍元帥。因為佢冇仔，所以東伏見宮絕家，但就保留皇族身份。1931年，契仔邦英王降為華族，另起東伏見伯爵家，以繼承東伏見宮。

### 同夏威夷王國維多利亞卡奧拉尼公主嘅婚事

1881年，夏威夷王國國王卡拉卡瓦訪問日本，呢次係第一次有外國領導人過嚟日本，所以好隆重，皇室仲邀請佢響赤坂離宮同明治天皇傾計。因為嗰時美國野心好大，卡拉卡瓦希望同日本聯手抗美，因而諗住將大女維多利亞卡奧拉尼公主嫁畀定麿王（即係依仁親王）。當時明治天皇希望將日本國力增強，又唔想同外族聯婚，因而反對，所以最後呢場婚事就取消。

屋企
--

老豆：邦家親王

阿媽：伊丹吉子

契爺：前契爺晃親王 - 後契爺彰仁親王

兄弟：晃親王 - 嘉言親王 - 讓仁親王 - 朝彥親王 - 夭折 - 貞教親王 - 夭折 - 彰仁親王 - 能久親王 - 夭折 - 夭折 - 博經親王 - 智成親王 - 貞愛親王 - 清棲家教 - 載仁親王

前任太太：八重子

繼任太太：周子

* 契仔：邦英王

相
-

* 依仁親王著住另一套軍服依仁親王著住另一套軍服

攷
-

1. 1 2 3 4 5  〈『親王・諸王略傳』 依［依仁］〉. *web.archive.org*. 2018-12-23. 歸檔時間2018-12-23. 喺2020-10-23搵到.`{{cite web}}`: CS1 maint: bot: original URL status unknown (link)
2. ↑  〈1232夜『反米大陸』伊藤千尋|松岡正剛の千夜千冊〉. *web.archive.org*. 2016-04-23. 歸檔時間2016-04-23. 喺2020-10-23搵到.`{{cite web}}`: CS1 maint: bot: original URL status unknown (link)

拎
-

* 東伏見宮家御家族の写真アルバム

| * 睇
* 傾
* 改
日本元帥 |
| --- |
| 大元帥（又叫陸軍大元帥） | 明治天皇 - 大正天皇 - 昭和天皇 |  |
| 陸軍元帥 | 西鄉隆盛 |
| 陸軍元帥大將 | 山縣有朋 - 大山巖 - 小松宮彰仁親王 - 野津道貫 - 奧保鞏 - 伏見宮貞愛親王 - 閑院宮載仁親王 - 久邇宮邦彥王 - 梨本宮守正王 - 長谷川好道 - 川村景明 - 寺內正毅 - 寺內壽一 - 上原勇作 - 武藤信義 - 杉山元 - 畑田六 |
| 海軍元帥大將 | 有栖川宮威仁親王 - 東伏見宮依仁親王 - 伏見宮博恭王 - 山本五十六 - 西鄉從道 - 伊東祐亨 - 東鄉平八郎 - 井上良馨 - 古賀鋒一 - 伊集院五郎 - 永野修身 - 島村速雄 - 加藤友三郎 |
座標: 22°17′2.5″N 114°14′18.9″E﻿ / ﻿22.284028°N 114.238583°E﻿ / 22.284028; 114.238583

由柏架山山頂俯瞰鯉魚門一帶
**鯉魚門**（粵拼：lei5 jyu4 mun4；英譯**Lei Yue Mun**，**Lyemun**，**Lye Moon Passage**，**Ly-ee-moon Passage**，**Li-yee-mun**）係香港一海門，係維多利亞港近九龍灣東面出口，向東通出去大東門同佛堂門出南海。鯉魚門隔開香港島東部同九龍半島東部。

鯉魚門海道本身，佢兩岸嘅地都叫鯉魚門。

名
-

明《粵大記》內，地圖上嘅「鯉魚門」
顧名思義，同鯉魚有關。

海道
--

鯉魚門係海門，水道較窄，兩面通海，洋面較闊。東面係將軍澳洋面，而西面係九龍灣洋面。英人到港初期，叫中環附近水域爲維多利亞港，之後港向伸到鯉魚門，所以家下係維多利亞港東界，係出入港嘅大門。

香港島
---

香港島鯉魚門，行政上屬東區，佢西面係筲箕灣同阿公岩，東面係杏花邨同柴灣。呢度曾經係香港海防要塞。喺第二次世界大戰嗰陣，香港保衞戰裏面，日軍曾經猛烈攻擊鯉魚門。要塞設施，後尾改做香港海防博物館，而原本嘅鯉魚門軍營，大部分就改做鯉魚門公園及度假村。

九龍
--

三家村一帶嘅村落
九龍鯉魚門，行政上歸觀塘區，喺油塘同三家村東南一帶。有時唔單止指海門岸邊，行政上，重會包埋三家村到調景嶺一帶，按時代唔同而變。鯉魚門以漁港出名，遊客來食海鮮，同香港仔咁出名。唔少外國遊客都會嚟試吓香港海鮮小菜。呢度一共有四條村，分別係嶺南新村、三家村、鯉魚門村同馬環村。旅客嚟到鯉魚門，除咗品嚐美味海鮮外，亦可以沿著大路去燈塔同鯉魚門天后廟呢啲歷史建築物遊覽，重可以近距離欣賞維多利亞港景色。

### 食

鯉魚門村，有超過百五年歷史。舊時，村民大部分耕田、打魚同採石。到咗1960年代，鯉魚門開始有酒家，慢慢變成為海鮮酒家集中地。

1992年，鯉魚門海鮮舖，首次舉辦鯉魚門海鮮節，推廣地道美食。時至今日，海鮮節已成為鯉魚門一年一度嘅盛事，喺呢個節日，唔單只有中國戲曲同舞獅表演，鯉魚門酒家亦有宣傳活動。

鯉魚門眾多海鮮酒家之中，除咗有加入新派海鮮食肆之外，重有老字號嘅海鮮酒家，人客可以去魚檔買海鮮到酒家煮。

行政分區
----

九龍方面，鯉魚門亦當係行政分區，地域有好大轉變。

香港開埠初期到1980年代初，因為將軍澳未填海，行政上鯉魚門版圖，比而家大，當中包括今日嘅調景嶺地區。

從九龍三家村海邊所見嘅鯉魚門海域，左面係馬環村，右面嘅小山係香港海防博物館

出名地點
----

香港島方面：

* 香港海防博物館
* 鯉魚門公園及度假村
* 藍灣半島

九龍方面：

* 三家村避風塘
* 三家村
* 鯉魚門村
* 馬環村
* 海濱小學
* 鯉魚門天后廟

交通
--

### 主要交通幹道（九龍）

* 鯉魚門海傍道
* 鯉魚門道
* 茶果嶺道
* 欣榮街

### 主要交通幹道（新界）

* 澳景路

### 公共交通

香港島方面：

* 港鐵港島綫西灣河站，然後到西灣河渡輪碼頭搭街渡
* 港鐵港島綫筲箕灣站，再搭的士或行路約30分鐘
* 港鐵港島綫杏花邨站，再搭的士或行路約15分鐘
* 港鐵港島綫柴灣站，再行20分鐘

九龍方面：

* 港鐵觀塘綫觀塘站，去裕民坊出口搭九巴14B或者去協和街搭小巴
* 港鐵觀塘綫藍田站，轉車搭24號綠色專線小巴

* 巴士
	+ 九巴：14、14B、14X、62X、N216、259D、603
* 專線小巴：76B

參考
--

* 張瑞威，《鯉魚門的歷史、古蹟與傳說》，華南研究資料中心通訊第20期，頁5-10，香港：香港科技大學華南研究資料中心，2000年7月

睇埋
--

* 汲水門
* 觀塘仔灣
* 維多利亞港
* 將軍澳

|  |  |
| --- | --- |
|  | 維基同享有多媒體嘅嘢：**Lei Yue Mun** |
**受險價值**sau6 him2 gaa3 zik6（**value at risk，VaR**）係金融相關分析上成日用嘅一隻統計數字。

概論
--

內文：金融風險
VaR 會反映指定一單投資同一段時期，一位投資者（投資者可以係個人以至成間公司）「最多可以唔見幾多錢」，籠統啲講即係話 VaR 反映緊位投資者承受住幾多嘅風險；正常嚟講，計 VaR 應該會得出好似以下噉嘅資訊－

「手上睇緊嗰件資產，有 3% 嘅 1 個月 2% VaR」
上面句嘢意思係話，喺嚟緊嗰 1 個月之內件資產有 3% 咁大嘅機率價值會跌 2% 咁多。抽象化啲嘅話

「手上睇緊嗰件資產，有 x% 嘅 **[時段]** y% VaR」
→ 呢句嘢意思等同「喺嚟緊 **[時段]** 咁耐嘅時間內，件資產有 x% 咁大嘅機率價值會跌 y% 咁多」。

計法
--

VaR 有多種計法，最簡單嗰隻係走去睇返件資產嘅過往紀錄，並且假設將來嘅走勢會同過往嘅相似（或者最少差異唔係太大），睇吓件嘢跌得最勁係跌幾多，同埋噉嘅跌勢有幾常發生。

睇埋
--

* 風險管理

註釋
--

1. ↑  但呢種做法畀人詬病，話佢容易受到黑天鵝效應影響－簡單講，黑天鵝效應係指「一啲有可能，但打前未發生過嘅事」。亦可以睇埋歸納嘅相關問題。

攷
-

1. ↑  Value at Risk (VaR). *CFI*.
2. ↑  Feuerverger, A. & Wong, A. C. (2000). Computation of value-at-risk for nonlinear portfolios. *Journal of Risk*, 3, 37-56.
**中共黨員名單曝光事件**，係指喺2020年12月，對華政策跨國議會聯盟取得一張195萬中共黨員名單，當中發現有唔少中共黨員滲透大型跨國企業及駐中國嘅外國使領館，包括澳洲、美國、英國、德國、瑞士、印度、新西蘭、意大利同埋南非等等國家都有呢個情況。

事件經過
----

呢張195萬中共黨員嘅名單，係由中國境內嘅異議人士喺上海一個伺服器攞到，後來交畀由全球多國150名議員組成嘅對華政策跨國議會聯盟，再由聯盟轉發畀其他傳媒。黨員名單內大約 195 萬中共黨員任職嘅跨國機構，包括藥廠輝瑞、阿斯特捷利康、航空企業波音、福士車廠，澳新銀行、匯豐銀行、勞斯萊斯等。另外，駐上海嘅澳洲、英國同美國使館亦畀中共滲透。

名單嘅時間可以追溯至2016年，內含上海地區嘅黨員姓名、出生日期、族裔，有啲仲有地址同埋電話號碼。名單又細分成 79,000 幾個分支，好多分支都同個別公司或者機構有關。

各地情況
----

### 澳洲

外洩名單顯示，喺澳洲駐上海大使館，至少十個中共黨員係嗰度做。另外，澳新銀行，新南威爾士大學，甚至係一啲同澳洲政府簽署咗敏感國防合約嘅企業，亦有黨員喺嗰度做。有外交事務專家警告，有啲中共黨員喺領事館做咗成十六年，可能係國家資助間諜網嘅一部分，操作違反規定，仲危及國家安全。澳新銀行之後回應事件，話佢哋唔干預員工參與政治團體嘅活動。有澳洲策略政策研究所執行董事，前國防部副次長詹寧斯就警告，中共能夠控制黨員做佢想做嘅事，澳洲唔夠能輕視呢件事。

事件引發澳洲政府對協助招聘嘅中國資助僱傭機構（上海外國機構服務處）嘅調查，多個國會議員都關注，例如參議員帕特里克（Rex Patrick）就話，外長派恩（Marise Payne）要解釋點解澳洲外交部要透過一間僱傭機構嚟聘用中共黨員喺領事館入面做嘢，又要求派恩必須確保中共黨員唔可以接觸到敏感或者機密嘅資訊。去到12月15號，SBS 報道政府開始展開關於「上海外國機構服務處」為中國共產黨進行滲透任務嘅調查。

### 英國

英國《星期日郵報》（The Mail on Sunday）分析後發現，有幾個中共黨員喺英國領事館任職，例如一個曾就讀聖安德魯大學（St Andrews University）嘅中共黨員，就喺包括英國以內，多個外國駐上海嘅領事館工作過。星期日郵報同時指出，中共黨員亦有進去英國大學，參與航太工程，化學等可能涉及機密領域嘅研究。

另外，有超過六百個中共黨員為英國匯豐銀行同埋渣打銀行工作。而呢兩間銀行回應北京打壓香港嘅方式，例如匯豐凍結前香港民主黨立法會議員許智峯同埋佢屋企人嘅銀戶口，都遭受批評。

事件引起英國震驚。英國外交部回應事件嘅時候，堅稱擁有健全嘅程序，去保護資料安全性同埋審查外館人員。不過，前保守黨黨魁史密斯（Iain Duncan Smith）就喺星期日郵報上撰文表示，呢次事件證實中共黨員已經散播全球，英國政府必須即刻採取動作，將英國駐中國領事館內嘅所有中共黨員驅離或者免職。英國前外交官兼中國專家亨德森（Matthew Henderson）就形容，事件進一步證明中國點樣滲透英國機構，推翻民主制度，形容英國政府喺度「與狼共舞」。英國倫敦亨利積遜協會（Henry Jackson Society）外交政策智囊團嘅岩士壯（Sam Armstrong）就話，事件令人深感不安，呢件事說明咗中共喺全球嘅入侵，大家唔能夠視而不見。

包括史密斯在內嘅有三十個國會議員表示，將會喺下議院提出緊急質詢。

參考
--

1. 1 2  〈中共黨員「滲透」駐上海領事館 澳洲情報部門展開調查〉. *SBS Your Language* (繁體中文). 喺2020-12-17搵到.
2. 1 2  〈195萬中共黨員名單外洩 澳洲使館銀行大學遭滲透〉. *SBS Your Language* (繁體中文). 喺2020-12-14搵到.
3. 1 2  〈名單外洩 195萬中共黨員滲透輝瑞等跨國企業 ｜ 蘋果新聞網 ｜ 蘋果日報〉. 《蘋果新聞網》 (臺灣中文). 喺2020-12-14搵到.
4. 1 2 3 4  〈中共黨員名單外洩 英媒：產官學都遭滲透 | 國際 | 重點新聞 | 中央社 CNA〉. *www.cna.com.tw* (中文). 喺2020-12-14搵到.
5. 1 2  自由時報電子報 (2020-12-13). 〈中共195萬黨員名單外洩！ 英媒︰領館、銀行、輝瑞等遭中國滲透 - 國際〉. 《自由時報電子報》 (中文). 喺2020-12-14搵到.
6. 1 2 3  〈中共黨員「滲透」駐上海領事館 澳洲情報部門展開調查〉. *SBS Your Language* (繁體中文). 喺2020-12-15搵到.
7. 1 2 3  〈中共党员数据泄露：党员在澳洲等西方驻华使领馆任职〉. 《澳大利亚人报中文网 | 国内外时事新闻 | 金融财经 | 教育 | 房产投资》 (英文). 2020-12-14. 喺2020-12-14搵到.
8. ↑  房伊媚 (2020-12-13). 〈英媒：中共黨員被指滲透英國使館與企業 議員將提緊急質詢〉. 《香港01》 (香港中文). 喺2020-12-14搵到.
9. ↑  〈英媒：中共黨員滲透英使館企業 議員稱將提緊急質詢｜兩岸｜商業電台 881903〉. 《商業電台 881903》 (繁體中文). 2020-12-13. 喺2020-12-14搵到.

睇埋
--

* 中華人民共和國對外宣傳
| How to read a taxoboxHow to read a taxobox**黃金蒲桃** |
| --- |
| 喺流花湖公園入面種嘅黃金蒲桃喺流花湖公園入面種嘅黃金蒲桃 |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
| 門(Divisio): | 被子植物門 Angiosperms |
|
|
|
|
|
|
|
|
| 綱 | 雙子葉植物綱 Eudicots |
|
|
|
|
|
| 目 | 桃金娘目 Myrtales |
|
|
|
|
|
|
|
|
| 科 | 桃金娘科 Myrtaceae |
|
|
|
|
|
| 屬 | 金蒲桃屬 *Xanthostemon* |
|
|
|
|
|
|
|
| 種 | **黃金蒲桃 *X. chrysanthus*** |
|

 |
|
| 二元學名 |
| ***Xanthostemon chrysanthus*** |
|
|
|
|
|
|
|
|
|
|
|
|
|
|
| 別名 |
| * *Metrosideros chrysantha* F.Muell.
 |

**黃金蒲桃**（粵拼：wong4 gam1 pou4 tou4；學名：*Xanthostemon chrysanthus*），又嗌**金蒲桃**，中國大陸又嗌**黃金熊貓**（英文：**Golden Penda**）、澳門又嗌**金熊貓**，係桃金娘科金蒲桃屬嘅常綠喬木仔，原產澳洲，而家喺澳洲新喀里多尼亞、所羅門群島、菲律賓、印尼、巴布亞新畿內亞地區先至搵到。

佢亦係澳洲特有嘅代表性植物之一。由於個植物英文名「Penda」同熊貓個名（panda）太似，所以好多時俾中國大陸或澳門啲人以訛傳訛譯成「黃金熊貓」或「金熊貓」。

樣
-

植株高5m到，株形兼挺拔。葉對生或互生、叢生，樣似披針，全緣兼革質。花屬聚傘花序，簇生，花絲金黃；每年夏秋時節有好多花開，從好遠地方睇成片金黃。果屬木質蒴果，直徑約15mm，入面有宿存嘅花乸芯。

用途
--

植株啱用嚟做綠籬植物同園景用樹、行道樹，細樖仔亦可以做盆栽。

連出去
---

* 金蒲桃 广州市流花湖公园
* 金蒲桃 Xanthostemon chrysanthus 花卉图片信息网
* 金蒲桃 Xanthostemon chrysanthus (F. Muell.) Benth. 中国植物图像库
* 金蒲桃 澳門生物資料庫
* 澳洲特有植物——金蒲桃 中國科學院
大門
 **陳嘉庚紀念中學**（粵拼：can4 gaa1 gang1 gei3 nim6 zung1 hok6）
，文革期間嗌過**廣州市第30中學**，係中國廣東廣州嘅一間全日制中學，1942年12月16號開辦，位置喺荔灣區西灣路大崗元北4號（近機務段路口）。

校服色
---

|  |
| --- |
| 陳嘉庚紀念中學嘅校服 |
|  |  |
|  |  |

短袖
* 衫：　，左右對稱，有領有紐扣，領口　。
* 褲：　，大髀附近有上　下　嘅四邊形實心方框。

長袖
* 衫：　　　相間。領　，袖口　帶五條　線；兩袖　但近胳肋部分有　線；膊頭位有條　斜線落到心口位，形成　直角V字；直角位兩邊有　線。其中近胳肋部分條　同近心口位條　線喺同一水平線。左右對稱。
* 褲：　，大髀附近有上　下　嘅四邊形實心方框。

風褸
　　　相間。兩袖　但近胳肋部分有　線；膊頭位有條　斜線落到心口位，形成　直角V字；直角位兩邊有　線。其中近胳肋部分條　同近心口位條　線喺同一水平線。

史
-

華僑領袖陳嘉庚先生喺1940年12月返咗中國後，提出要辦學校嚟紀念佢嘅教育功勞，1942年12月16號喺韶關樂昌武平鄉一帶成立咗間學校。開辦初期嗌過**國立第二僑民師範學校**，1946年1月為咗避開日軍而搬到廣州荔灣區西村西增路嘅美華中學入面辦學，但維持咗半年又搬到而家大崗元一帶，重改名做**廣東省立第一師範學校**，隨後又改名做**廣州市第二師範學校**。1948年，受到物價飛漲同通貨膨脹影響，加上校方領導多次貪污，令伙食出現山窮水盡嘅地步，校方見到噉而開搞義賣同拍賣活動而震驚咗全廣東。1949年5月俾教育廳通令，要提早考試而宣佈解散學校直到學年結束為止。

中華人民共和國成立後，學校被充公而恢復辦學。1962年改名做**廣州市第30中學**；2006年12月26號改名做而今嘅陳嘉庚紀念中學。

註
-

1. ↑  67年前第二侨民师范学生成绩表 互聯網檔案館嘅歸檔，歸檔日期2020年3月28號，. 读览天下
2. ↑  寻访增埗河畔历史足迹 互聯網檔案館嘅歸檔，歸檔日期2020年3月28號，. 房天下
3. ↑  广州三十中昨日正式更名陈嘉庚纪念中学 搜狐 （2006-12-27）

出面網頁
----

* 陳嘉庚紀念中學嘅官方網站
《叛譯者》嘅電影海報
《**叛譯者**》（英文：**The Interpreter**）係一部由薛尼·波剌嚟負責搞，妮歌潔曼、辛潘同埋卡迪蓮·健拿等人嚟負責影嘅一部美國電影，喺2005年開始映。呢部篇重係薛尼·波剌搞嘅最後一部電影，重係成個電影界入面，第一部批准咗可以喺紐約嘅聯合國總部度拍嘅電影。

劇情
--

蕭維亞·布美係一位喺非洲馬拖布共和國出世嘅聯合國口譯員，佢突然有日喺聽到有人打算喺聯合國開會嗰陣嚟暗殺馬拖布共和國嘅獨裁元首——愛民·祖華利，但佢用嘅係全世界入面好少人聽得明嘅非洲土話。搞蕭維亞聽到噉嘅嘢之後，很快發現自己又會變成俾人斬嘅祭品，結果佢去咗同佢有關嘅單位報案。而國際刑事法院聽到噉嘅嘢之後就派咗兩位仁兄（吉拿同度活斯）嚟暗訪，重保護咗蕭維亞添。

就喺呢單調查入面，吉拿發現咗蕭維亞有好複雜又神秘嘅背景，都開始懷疑佢冇講嗮實情出嚟，而且呢單嘢好友可能將佢嘅朋友扯埋落水，結果吉拿就越嚟越唔信佢。喺暗殺時間就快到嗰陣，卒之天都光嗮。原嚟所謂「暗殺陰謀」，就係祖華利為咗抬高經濟低迷嘅聲勢，就借呢個機會嚟改返之前啲衰嘢先至搞出嚟嘅。而蕭維亞嘅親人俾祖華利殺嗮，搞到佢一直喺當地嘅游擊隊做嘢。後嚟蕭維亞揀咗走佬，返去聯合國嗰度。喺暗殺行動開咗波之後，祖華利喺吉拿嘅保護嗰陣入咗去保安室度避難，但係蕭維亞早就喺保安室匿埋咗好耐，佢就諗住殺咗祖華利，結果俾吉拿話唔畀。最後祖華利向聯合國起訴蕭維亞，話佢搞咗單種族屠殺嘅罪行。結果蕭維亞俾美國驅逐咗出境。

演員
--

* 妮歌潔曼——Silvia Broome
* 辛潘——Tobin Keller
* 卡迪蓮·健拿——Dot Woods
* 伊雲阿圖——Philippe
* 厄爾卡美朗——Edmond Zuwanie
* 佐治哈列斯——Kuman-Kuman
* 米高賴迪——Marcus
* 周采芹——Luan
* 草津克賴迪——Lee Wu差佬
* 愛力堅利徙迪——Rory Robb
* 曉高史別亞——Simon Broome
* 馬茲佐巴尼——Mo
* 育宿夫基活——Doug
* 薛尼·波剌——Jay Pettigrew
* 吉迪斯曲——Ajene Xola
* 拜朗列利——Jean Gamba
* 沙鐵殊祖斯——聯合國總秘書

攞過嘅獎
----

呢部電影喺2005嘅洛杉磯電影頒獎典禮入面，其中卡迪蓮·健拿係攞咗包括呢部片在內嘅最佳女主角主演。

出面網頁
----

* THE INTERPRETER電影官網
* 喺互聯網電影數據庫入面搵嘅THE INTERPRETER嘅嘢
* Comments of U.N. Secretary-General Kofi Annan on *The Interpreter*
* Reception Held at UN Headquarters for Film "The Interpreter", UN.org, April 23, 2004, retrieved on May 31, 2007
* Press Conference: Filming of "The Interpreter" at UN Headquarters, UN.org, March 9, 2004, retrieved on May 31, 2007
* Dialogue transcript of *The Interpreter*

|  |  |
| --- | --- |
| 權威控制 | 
* VIAF: 316752172
* BNE: XX4169691

 |
| How to read a taxoboxHow to read a taxobox**黃金間碧竹** |
| --- |
| 喺香港地區入面種嘅黃金間碧竹喺香港地區入面種嘅黃金間碧竹 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
|
|
|
|
|
|
| （未分級） | 單子葉植物分支 monocots |
|
|
|
|
| （未分級） | 鴨蹠草分支 commelinids |
|
|
| 目 | 禾本目 Poales |
|
|
|
|
|
|
|
|
| 科 | 禾本科 Poaceae |
| 亞科 | 竹亞科 Bambusoideae |
| Supertribe: | 竹總族 Bambusodae |
| 族 (*tribus*): | 竹族 Bambuseae |
| 亞族 (*Subtribus*): | 竹亞族 Bambusinae |
|
| 屬 | 簕竹屬 Bambusa |
|
|
|
|
|
|
|
| 種 | **黃金間碧竹 *B. vulgaris*** |
|

 |
|
| 二元學名 |
| ***Bambusa vulgaris*** |
|
|
|
|
|
|
|
|
|
|
|
|
|
|
|

**黃金間碧竹**（粵拼：wong4 gam1 gaan6 bik1 zuk1；學名：*Bambusa vulgaris*）；第個名係**大佛肚竹**（daai6 fat6 tou2 zuk1）；佢係禾本科簕竹屬嘅常綠竹本喬木，原產地喺中國嘅東南丘陵地區，而家喺廣西、海南、雲南、廣東同臺灣等嘅庭院入面都有種佢。

形態
--

佢嘅枝同秆係金黃色，重冚咗冇統一闊度嘅打掂綠色條紋。稈籜係綠色，中間有幾條黃色打掂嘅條紋，後邊嗰度被咗好多黑色嘅向上刺毛；而籜舌方面，先端齒位比較尖，而且長度比較短；籜葉係直立三角形嘅樣。分枝低而開展，主枝明顯。而樹葉方面，係披針嘅樣，葉色係濃綠。

用途
--

呢樖嘢可以用嚟做觀景植物。

註
-

1. ↑  〈中国绿色建筑与节能专业委员会绿色校园学科组〉. 原著喺2015年4月9號歸檔. 喺2015年4月23號搵到.

出面網頁
----

* 維基物種有關黃金間碧竹嘅資料
* 黄金间碧竹 華南農業大學校园植物古树名木网
* 黄金间碧竹 植物通